Kursevi engleskog jezika za decu, treći razred\nKursevi engleskog jezika za decu, treći razred - Audio verzija\nUzevši u obzir da većina dece u našoj zemlji u toku redovne školske nastave uči i engleski jezik, neretko se događa da su im potrebna dodatna objašnjenja, jer nastavni plan i program u školama je ipak nešto obimniji. Iz tog razloga Akademija Oxford svim zainteresovanim roditeljima, odnosno starateljima mališana uzrasta 9 godina, nudi mogućnost da njihova deca pohađaju kurs engleskog jezika za decu baš njihovog uzrasta, koji su specijalno osmišljeni i maksimalno prate školski nastavni plan. Međutim, iako se donekle pridržavaju nastavnog programa koji se primenjuje u školama, kursevi i škola engleskog jezika za decu treći razred koju organizujemo, polaznicima ipak daju i dodatne mogućnosti. Tako će oni, recimo imati u potpunosti slobodu da naše iskusne predavače tokom trajanja obuke pitaju i o nekim nedoumicama koje imaju vezano za gradivo koje uče u školama, a naši stručnjaci će sasvim sigurno nastojati da im na najbolji način te nedoumice i reše.\nMogućnost za prijavljivanje je otvorena tokom cele godine i to u svim poslovnicama Akademije Oxford. Staratelji i roditelji dece mogu da ih lično prijave, kao i da to učine putem telefona. A isto tako imaju i mogućnost da na zvaničan mejl naše institucije pošalju detetove podatke i informacije koje se tiču vrste obuke koju žele da pohađaju. Inače, ovo naglašavamo zato što škola i kursevi engleskog jezika za decu treći razred podrazumevaju kako rad u grupama, tako i poluindividualnu obuku, a zatim i nastavu online i individualnu, te isto tako postoji mogućnost i pohađanja privatnih časova i to ili u domu kandidata ili u prostorijama jedne od preko 20 naših poslovnica, koje se nalaze u celoj zemlji.\nNastava je u potpunosti usklađena sa važećim školskim kalendarom na nivou Republike Srbije, tako da se škola i kursevi jezika za decu treći razred održavaju od septembra jedne godine, pa do juna sledeće. Upravo iz tog razloga polaznici koji se prijave na primer, u aprilu će morati da sačekaju septembar, kako bi mogli da pohađaju ovu obuku. Za vreme trajanja školskih raspusta nastava neće biti održavana, a ukoliko đaci pohađaju grupne kurseve. Ali, ako oni odluče da prate nastavu na bilo koji drugi, od navedenih načina (online, privatni časovi, poluindividualna i individualna), časovi mogu da se održavaju i za vreme raspusta, jer se tada njihovi roditelji, to jest staratelji direktno sa profesorima zaduženim za obuku dogovaraju o terminima, kao i o dinamici po kojoj će se odvijati.\nŠta obuhvataju kursevi engleskog jezika za decu treći razred?\nKursevi i škola engleskog jezika za decu treći razred se odvijaju u skladu sa predviđenim nastavnim planom i programom, a oni su maksimalno prilagođeni sposobnostima dece u tom uzrastu, kao i njihovim znanjima. Iz tog razloga se mnogo ređe pribegava, recimo igranju i crtanju, kao načinu savladavanja znanja engleskog jezika, budući da mališani u ovom uzrastu sada već odlično poznaju latinično, kao i ćirilično pismo, a što znatno olakšava učenje ovog jezika.\nNaglašavamo i to da profesori maksimalno prilagođavaju savladavanje znanja znanjima maternjeg jezika deteta, jer će im tako u velikoj meri olakšati i učenje engleskog jezika. Uz to, oni nastoje i da teme sa kojima se deca upoznaju prilagode njihovim interesovanjima, a kako oni ne bi izgubili fokus. Nastava je interaktivna, tako da sva deca koja čine jednu grupu u potpunosti ravnopravno učestvuju u časovima.\nBudući da je Akademija Oxford, koja i organizuje kurseve i škole engleskog jezika za decu treći razred, takođe i zvanično ovlašćeni test centar za Kembridž, to sva deca koja pohađaju ovu obuku mogu i da se na adekvatan način pripreme za polaganje specijalizovanog YLE ispita za decu, a čijim polaganjem oni imaju mogućnost da steknu međunarodno priznat sertifikat.\nProfesori će na kraju svakog meseca u okviru jedne grupe da odaberu ono dete koje je bilo na nastavi najaktivnije i da mu dodele diplomu, čime će ga nagraditi za trud. Oni takođe svoj deci koja redovno rade domaće zadatke, a nakon tačno određenog broja urađenih zadataka, daju manje poklone, a sa ciljem da ih dodatno motivišu za učenje.\nDva puta za vreme trajanja ovog kursa se organizuju priredbe i to najčešće na kraju decembra, to jest pred novogodišnje praznike i na kraju ovog kursa. Cilj održavanja ovih predstava jeste da svi polaznici pokažu nivo znanja koji su stekli do tada.\nIsto tako organizujemo i svojevrstan javni čas, to jest Show Class, a koji ima za cilj da roditeljima, odnosno starateljima dece omogući prisustvo nastavi, a kako bi se upoznali ne samo sa funkcionisanjem naše škole engleskog jezika za decu treći razred, već i sa ponašanjem svoje dece tokom časova.\nZa vreme trajanja kursa, profesori će što pismeno, što usmeno testiraju sve polaznike, tako da imaju sasvim jasnu sliku o nivou njihovog znanja i napretka. Iz tog razloga deca i ne rade završni ispit, a na kraju dobijaju sertifikat.\nInače, profesori svim roditeljima na kraju svakog meseca daju svojevrstan izveštaj o napretku njihovog deteta i to u formi obrasca O2. U njemu su, osim detalja vezanih za ponašanje deteta i njegovo angažovanje tokom nastave, izneti broj izostanaka i ostali relevantni detalji koji će roditeljima i starateljima pružiti mogućnost da imaju jasnu sliku o napretku deteta tokom nastave.\nKako funkcioniše nastava u školi engleskog jezika za decu treći razred?\nNastava se odvija prema pravilima grupne, a što znači tačno utvrđene termine i dinamiku. Naglašavamo i to da grupe broje od četvoro do desetoro polaznika, a kako bi maksimalno bio održan izuzetno visok kvalitet nastave koji nas karakteriše.\nUz to, postoji mogućnost i da zainteresovani polaznici pohađaju druge tipove nastave, to jest individualnu i poluindividualnu, ali isto tako i nastavu putem interneta, odnosno da se odluče za privatne časove engleskog jezika za decu treći razred. A za sve ove vrste nastave je posebno to što se roditelji ili staratelji svakog pojedinačnog polaznika dogovaraju sa koordinatorom za nastavu u jednoj od poslovnica ili sa profesorom o terminima i dinamici po kojoj će časovi da se održavaju.\nKo treba da pohađa kurs engleskog jezika za decu treći razred?\nSvako dete koje je staro 9 godina, to jest koje pohađa treći razred osnovne škole, može da prisustvuje nastavi u okviru ovog kursa.\nDa bi se procenio nivo znanja kandidata, oni će biti u mogućnosti da urade inicijalni test, a na osnovu čijih rezultata će profesori proceniti da li njihovo znanje odgovara ovom uzrastu ili ne. Ako se dogodi da znanje određenog kandidata odgovara višem nivou, predložiće se da on pohađa nastavu sa starijom grupom kandidata, ali za onog kandidata čiji nivo znanja engleskog jezika eventualno odgovara mlađoj grupi, ne postoji mogućnost da oni sa njima pohađaju nastavu. Zapravo, u takvim slučajevima se mora sačekati da bude oformljena grupa koju čine polaznici sa otprilike istim nivoom znanja u toj poslovnici.\nKoliko traju kursevi i škola engleskog jezika za decu treći razred?\nDinamika po kojoj se održavaju škola i kursevi engleskog jezika za decu treći razred podrazumeva dva puta nedeljno nastavu i to u trajanju od po 55 minuta. A to znači da deca imaju na nedeljnom nivou ukupno 110 minuta nastave. Naglašavamo da se ovo odnosi na rad u grupama.\nUz to, to ovi kursevi se odvijaju od septembra jedne do juna meseca sledeće godine, to jest u vreme trajanja školske godine. A kada su, prema važećem školskom kalendaru raspusti, nastava se ne održava.\nIpak, svi oni polaznici koji se odluče za druge tipove obuka, odnosno za poluindividualnu, online ili individualnu, kao i za privatne časove engleskog jezika za decu treći razred mogu da se sa profesorom dogovore o dinamici i o terminima, tako da u tim situacijama časovi možda i mogu da se organizuju za vreme trajanja raspusta.\nProfesori koji su zaduženi da organizuju ove kurseve su odlučili da se škola i kursevi engleskog jezika za decu treći razred sprovode prema udžbeniku „Kid's box 3“, a koji je izdat od strane renomiranih izdavača i priznat na međunarodnom nivou. Uz to, ovaj udžbenik poseduje i brojne video i audio sadržaje koji su namenjeni interaktivnim tablama, a polaznici imaju mogućnost i da zahvaljujući prisustvu fleš kartice u udžbeniku, imaju pristup različitim sadržajima na internetu koji se tiču gradiva iz ovog udžbenika.\nOsim mogućnosti da roditelji ili staratelji deteta ovaj udžbenik pribave samostalno, nudimo im i mogućnost da ga naruče preko Akademije Oxford, a o čemu treba da se raspitaju kod koordinatora za nastavu u konkretnoj poslovnici.\nKoliko koštaju kursevi engleskog jezika za decu treći razred?\nPrvi mesec pohađanja nastave u većini poslovnica organizatora kursa potpuno besplatan. Takođe, svaki polaznik koji ne krene prvog septembra na nastavu, već kasnije će dobiti nadoknadu časova za prvi mesec, a u skladu sa pravilima koja važe u okviru Akademije Oxford.\nSvi oni kandidati koji upisuju drugi nivo ovog jezika, to jest imali su prilike da pohađaju kurs engleskog jezika za decu drugi razred, će imati popust od 10 procenata. Isto tako i svako dete koje ima samo jednog roditelja ili je u hraniteljskoj u porodici, a o tome bude dostavljena potvrda iz socijalne službe, ostvaruje popust od 20%, kao i stari polaznici koji upisuju treći nivo nastave i koji ostvaruju popust u istom iznosu. Bitno je da znate da se navedeni popusti obračunavaju sve vreme trajanja kursa, to jest za svaki mesec posebno.\nA ostvaruju i dva člana jedne porodice koji pohađaju kurseve engleskog jezika popust i to tako da jedan od tih članova dobija popust na poslednju ratu koji treba da plati i to u iznosu od 2 000 dinara. Jedan polaznik dobija gratis kurs engleskog jezika, ukoliko tri člana njegove porodice pohađaju bilo koji kurs ovog jezika, ali je uslov za ostvarivanje ovog popusta da sva tri člana završe cele nivoe odabranih obuka. Međutim, ukoliko oni ne budu ispunili ovaj zahtev, moraće da plate naknadu u punom iznosu za kurs, a prema važećem cenovniku.\nSvi oni polaznici koji pohađaju u okviru Akademije Oxford dva ili više odabrana kursa dobijaju gratis poslednju ratu na kursu jezika.\nVažno je da napomenemo da su svi navedeni popusti validni u ovom trenutku, ali da se svakako preporučuje da potražite tačne informacije u poslovnici organizatora u kojoj se prijavljujete.\nUkupna cena kursa engleskog jezika za decu, treći razred\nDeca 3. razred\nGde i kada se održava škola engleskog jezika za decu treći razred?\nSvi polaznici koje zanimaju kursevi i škola engleskog jezika za decu treći razred u formi grupne nastave, mogu da pohađaju nastavu u onoj poslovnici u kojoj se prijave, a kada se za to budu stekli zahtevani uslovi. Pod tim se misli na prijavljivanje minimalnog broja kandidata za oformljivanje jedne grupe, to jest njih četvoro. A kada se ovaj uslov bude ispunio, prijavljeni se obaveštavaju o datumu kada počinju kursevi, odnosno o terminima kada se nastava održava, a koje moraju da poštuju, jer oni ne mogu da se promene.\nŠto se tiče ostalih tipova nastave, kao što su poput individualna, poluindividualna ili obuka putem interneta, tu se staratelji i roditelji deteta dogovaraju o datumu početka i dinamici, odnosno o terminima direktno sa profesorom.\nPrivatni časovi engleskog jezika za decu treći razred se mogu održavati u odabranoj poslovnici organizatora ili u kući polaznika, ali je tada neophodno da budu ispunjeni elementarni uslovi za održavanje nastave u tom prostoru. Ovde se, takođe oni dogovaraju sa profesorom o svim detaljima.\nu toku cele kalendarske godine roditelji ili staratelji dece imaju mogućnost da ih prijave za pohađanje ovih obuka, a osim što mogu to lično da izvrše u jednoj od poslovnica organizatora, mogu i da pošalju na mejl adresu koja je navedena na zvaničnom sajtu podatke o detetu, kao i o tipu obuke koji želi da pohađa, te isto tako mogu i da konkretnu poslovnicu kontaktiraju telefonskim putem i tako izvrše prijavljivanje\nkursevi i škola engleskog jezika za decu treći razred u potpunosti prate važeći školski kalendar u našoj zemlji, tako da se nastava održava u toku školske godine, to jest od septembra jedne do juna sledeće godine, dok se za vreme školskih raspusta časovi ne održavaju\nprilikom upisa deteta njegov roditelj ili staratelj je dužan da potpiše ugovor sa Akademijom Oxford koja organizuje ovaj kurs, a tom prilikom mora da bude izvršena i identifikacija pomoću važećeg ličnog dokumenta sa fotografijom, tako da se od njih zahteva da prilože ili validnu ličnu kartu ili pasoš, odnosno vozačku dozvolu, a u slučaju da je bilo koji dokument koji tada donesu čipovan, oni imaju obavezu i da prilože očitan lični dokument\nu skoro svim poslovnicama organizatora ove obuke je prvi mesec pohađanja nastave potpuno besplatan, a plaćanje se vrši do desetog u mesecu i to u skladu sa trenutno važećem opštim uslovima, odnosno cenovnikom\nsvakog meseca tokom trajanja ovog kursa će roditelji, to jest staratelji deteta da dobiju izveštaj na obrascu O2, a u kome će prvenstveno biti navedeni podaci o napretku deteta\nSpisak gradova za kurs engleskog jezika za decu, treći razred


NUNS upozorava na nove napade na novinare u Srbiji\nPredstavnici medija u Srbiji, fotoarhiv\nNezavisno udruženje novinara Srbije (NUNS) upozorilo je 3. marta na učestale fizičke i verbalne napade na novinare i ozbiljno ugrožavanje njihove bezbednosti.\nU saopštenju NUNS-a se navodi da je novinarka dnevnog lista Danas, Jelena Diković, ispred Specijalnog suda u Beogradu praćena i zastrašivana od strane nepoznate osobe, koja ju je pre toga ometala dok je intervjuisala sagovornike nakon glavnog sudskog pretresa za zločin u Štrpcima 2. marta.\n"Tražimo hitnu istragu i identifikovanje osobe koja je zastrašivala koleginicu Diković ispred zgrade Specijalnog suda i zahtevamo pojačane mere bezbednosti ispred zgrade suda", navodi se u saopštenju.\nU NUNS-u su podsetili da je u Leskovcu 2. marta fizički napadnut novinar portala Jug media Dragan Marinković dok je izveštavao sa protesta srednjoškolaca protiv navodnog održavanja Parade ponosa u tom gradu, dok je novinarka Jug pressa Ljiljana Stojanović na istom događaju bila izložena grubim uvredama i pretnjama.\nSrednjoškolci u Leskovcu napali novinare i policiju na protestu protiv Parade ponosa\nU saopštenju se dodaje i da su novinari Slaviša Lekić i Nedim Sejdinović na meti desničarskih portala koji ih optužuju da rade protiv Srbije i srpskog naroda i da su separatisti i autošovinisti.\n"Upozoravamo nadležne institucije da je važno u svim slučajevima postupati brzo i efikasno kao u slučaju napada na novinara u Leskovcu jer svako nereagovanje može eskalirati u fizičko nasilje", naveo je NUNS i zatražio od državnih organa da preduzmu sve zakonom raspoložive mere u zaštiti prava i sloboda novinara.\nNUNS je u svojoj bazi podataka od početka 2020. godine do sada zabeležio ukupno 16 napada i pritisaka na novinare.\nReporteri bez granica upozorili su u poslednjem izveštaju iz 2019. godine da je Srbija među zemljama u kojima se dešavaju ozbiljni verbalni i fizički napadi na novinare.


Iskazi „zemunaca“ otkrivaju pozadinu ubistva Đinđića\nNaslov: Iskazi „zemunaca“ otkrivaju pozadinu ubistva Đinđića 2010-07-05, 11:24\nIskazi uhapšenih pripadnika zemunskog klana Sretka Kalinića i Miloša Simovića mogu da doprinesu rasvetljavanju političke pozadine ubistva premijera Zorana Đinđića, kao i ubistva Slavka Ćuruvije, potvrdio je za „Blic“ Miljko Radisavljević, tužilac za organizovani kriminal i visoku korupciju.\n- Tužilaštvo za organizovani kriminal pokušava da rasvetli nepoznate okolnosti ubistva premijera Zorana Đinđića, ubistvo Slavka Ćuruvije, kao i pobunu Jedinice za specijalne operacije i sve aktivnosti zemunskog klana. S tim u vezi, zadovoljan sam informacijama koje smo dobili iz Hrvatske iz razgovora sa Sretkom Kalinićem, kao i onima koje smo dobili od Miloša Simovića. S njim je tek započet razgovor i tužilaštvo će u rasvetljavanju ovih događaja ići korak po korak - kaže za „Blic“ tužilac Miljko Radisavljević.\nOn nije hteo da govori o detaljima iskaza pripadnika zemunskog klana, ali je istakao da će se u dobijanju informacija od njih tužilaštvo rukovoditi isključivo zakonom i principima profesije.\n- Ovaj krivični postupak vodim ja i njemu ne doprinose špekulacije u medijima. Radimo u skladu sa zakonom i profesionalnim principima, kao i u svim ostalim slučajevima - napominje tužilac Radisavljević.\nKako „Blic“ saznaje, u sklopu istrage političke pozadine ubistva premijera biće preispitana odluka o odustajanju od krivičnog gonjenja pre svih generala Ace Tomića (62), nekadašnjeg šefa vojne bezbednosti, i Vojislava Šešelja (56), lidera Srpske radikalne stranke kome se sudi u Hagu. Policija je 29. aprila 2003. podnela krivičnu prijavu za ubistvo premijera Đinđića, kojom su bili obuhavaćeni Šešelj i Tomić.


Vučić Putinu: Nisam optimista o kompromisu sa Prištinom - Radio televizija Pančevo\nNa ,,Zelenoj pijaci” najveća ponuda južnog voća i…\nPočele pripreme sadnje u JKP ,,Zelenilo”\n,,Železničar” dočekuje ekipu ,,Borca” iz Čačka\nJoš 3.469 novih slučajeva korona virusa u Srbiji\nRadnici JKP Zelenilo uređuju više lokacija u gradu\nUhapšena cela porodica iz Kovina zbog nanošenja teških…\nVučić Putinu: Nisam optimista o kompromisu sa Prištinom\n4. decembra 2019. 5. decembra 2019. 0288\nPredsednik Srbije Aleksandar Vučić rekao je, na početku razgovora sa ruskim predsednikom Vladimirom Putinom, da nije optimista kada je reč o postizanju konačnog kompromisnog rešenja između Beograda i Prišine.\nVučić je potom, najavljujući teme o kojima on želi da razgovara sa šefom ruske države, informisao Putina da je gasovod kroz Srbiju praktično završen, što je velika šansa za razvoj naše zemlje i što će uticati na bolju budućnost građana.\nObraćajući se Putinu na ruskom jeziku, Vučić je rekao da mu je drago da se ponovo susreću i zahvalio je na vremenu koje je ruski predsednik izdvojio sa ovaj susret, što je za njega lično velika čast.\n“Svaki susret sa vama ima veliki značaj za Srbiju”, naglasio je Vučić, u obraćanju na početku sastanka, koji će biti nastavljen u četiri oka.\nPredsednik je još jednom zahvalio Putinu na stalnoj podršci koju pruža Srbiji za očuvanje njenog teritorijalnog integriteta i nacionalnih interesa.\n“Ali, moram da vam kažem da nisam optimističan po pitanju postizanju konačnog kompromisnog rešenja između Beograda i Prišine, ali o toj temi ćemo zajedno razgovarati”, rekao je Vučić.\nOn je ukazao da je ekonomska saradnja Srbije i Rusije sve bolja, te da robna razmena kontinuirano raste.\nPodsetio je da se u Srbiji sprovode projekti sa RŽD-om, te pohvalio odgovornost i profesionalizam ruskih partnera.\nPosebno je zahvalio ruskom ministru odbrane Sergeju Šojguu za saradnju.\nVučić je podsetio na Putinovu posetu Beogradu s početka godine, koje se, kaže, sa zadovoljstvom sećaju građani Srbije, i pozvao ruskog predsednika da dođe ponovo u Srbiju.\n“Očekujemo vas u skorije vreme da posetite našu zemlju”, rekao je Vučić.\nVučić je ruskom predsedniku uručio pismo patrijarha Irineja koje mu je poglavar SPC lično uputio.\nPutin: Strateško partnerstvo Srbije i Rusije svakodnevno jača\nStrateško partnerstvo Srbije i Rusije se razvija i svakodnevno potvrđuje i ojačava, rekao je Putin i istakao da Vučića ponovo očekuje u Rusiji u maju naredne godine.\nPutin je poželeo dobrodošlicu Vučiću i istakao da mu je veoma drago što vidi predsednika Srbije.\n“Hvala vam što ste prihvatili naš poziv, naši odnosi se razvijaju, naše strateško partnerstvo se svakodnevno potvrđuje i ojačava, i u političkim i ekonomskim odnosima, kao i u sferi bezbednosti”, rekao je Putin na početku sastanka, koji je bio otvoren za javnost.\nKako je rekao ruski predsednik, prošle godine je spoljnotrgovinska razmena dve zemlje porasla za dva odsto, a u periodu januar – septembar ove godine još za devet odsto.\nPutin je dodao da na razvijanju odnosa dve zemlje aktivno rade zajedničke komisije, kao i da će o svemu više razgovarati sa srpskim predsednikom tokom posete.\nPredsednik Rusije je poručio Vučiću da ga očekuje u Rusiji ponovo u maju sledeće godine.\nPredsednik Srbije Vučić je dodao da će mu biti velika čast.\nSa predsednikom su u Soči doputovali i ministarka građevinarstva, saobraćaja i infrastrukture Zorana Mihajlović, ministar odbrane Aleksandar Vulin i ministar rudarstva i energetike Aleksandar Antić, kao i direktor Kancelarije za KiM Marko Đurić.\nVučić je istakao da će deo razgovora biti posvećen saradnji i zajedničkim projektima na modernizaciji srpske železničke mreže, dok će velika pažnja biti usmerena na pitanje gasa.\nPredsednik je naveo da od Rusije očekuje pomoć u snabdevanju gasom, od kojeg zavisi cela srpska industrija, te naveo da za nas gas postaje ključno pitanje, jer se ne zna šta će se desiti u odnosima između Rusije i Ukrajine po pitanju snabdevanja gasom, a cela zemlja može da bude ugrožena ukoliko se ta pitanja ne reše sa ruskim partnerima.\nOvo je, inače, Vučićev 17. sastanak s predsednikom Rusije, a treći za godinu dana.\nMinistar Nedimović obišao tri sela u Opštini Kovin\nViše od 7.000 ljudi pružilo podršku predsedniku Srbije Aleksandru Vučiću\nMuzej: “Tragom banatske železnice”\nNikoleta Dragaš 18. maja 2019. 18. maja 2019.\nPromovisana knjiga “Smehom protiv korone”\nKatarina Popović 7. septembra 2020. 7. septembra 2020.\nRekonstrukcija puteva u Glogonju, radovi u Mlinskoj\nNikoleta Dragaš 18. septembra 2020. 18. septembra 2020.\nNa ,,Zelenoj pijaci” najveća ponuda južnog voća i salata\nVanja Vićentić 1. marta 2021. 1. marta 2021.\n1. marta 2021. 1. marta 2021. 0\nVučić za “Avaz”: Moramo mnogo više zajedno o sebi da brinemo\nNikoleta Dragaš 1. marta 2021. 1. marta 2021.\nJužni Banat (1.846)


Triglav grupa, vodeća osiguravajuća i finansijska grupa u Sloveniji i u regionu Adria, uprkos otežanim prilikama na tržištu osiguranja, u prvih devet meseci ove godine je poslovala uspešno. U poređenju s prošlom godinom, ostvaren je rast od 4% fakturisane bruto premije osiguranja, što iznosi 718,3 miliona eura. To je posledica realizacije zacrtane strategije, koja donosi razvoj poslovanja u segmentu penzijskih i zdravstvenih osiguranja te jačanje položaja u regionu Adria. Triglav grupa, koja se i u 2015. godini koncentriše na osnovnu delatnost - osiguranje, prvih je devet mjeseci ove godine završila sa 94,9 miliona eura dobiti pre oporezivanja, što je za 6% više nego u istom periodu lane. Poboljšan je i kombinovani koeficijent, koji je iznosio 91,7%. Triglav osiguranje Beograd, deo Triglav grupe, je u prva tri kvartala 2015. godine postiglo rast ukupne premije osiguranja za 30% (obračunato u evrima). Rast osigurane premije je ostvaren i u segmentu životnog osiguranja (13% obračunato u evrima) u poređenju sa istim periodom 2014.\nU Sloveniji je Zavarovalnica Triglav u odnosu na prvih devet meseci 2014. godine, fakturisala otprilike istu visinu bruto premije osiguranja (463,2 miliona eura). Premija Triglav Zdravstvene zavarovalnice bila je viša za 1%. U ostalih pet država regiona Adria, na kome posluje Triglav grupa, sva su zavisna osiguravajuća društva povećala premiju u poređenju s istim periodom lane. Najveći rast premije osiguranja i to od 30% realizovan je, kako je već spomenuto, na srpskom tržištu, dok je u Makedoniji premija viša za 14%, u Crnoj Gori za 9 % te u Hrvatskoj za 7 %. Na tržištu Bosne i Hercegovine, sarajevsko osiguravajuće društvo ostvarilo je rast premija od 9%, a osiguranje u Banja Luci od 8%.\nPoboljšano je poslovanje u osnovnoj delatnosti\nTriglav grupa i matično društvo poboljšali su kombinovani koeficijent, što ukazuje na uspešnost poslovanja u osnovnoj delatnosti. Na kraju prvih devet meseci 2015. godine koeficijent grupe iznosio je 91,7%, što je za 3,7 odstotnih bodova bolje nego u istom periodu lani, dok je koeficijent Zavarovalnice Triglav iznosio 85,7% (što je bolje za 8,6 odstotnih bodova).\nNiže štete i skromniji prinosi od finansijskih ulaganja\nU poređenju s istim periodom lane, Triglav grupa je ove godine zabeležila za 1% niže bruto iznose šteta (435,1 milion eura), a matično društvo za 4% niže (283,5 miliona eura). U ovoj godini nisu zabeleženi veći štetni događaji. Na poslovne rezultate grupe značajno uplivišu prinosi iz finansijskih ulaganja. Oni su zbog porasta opšteg nivoa kamatnih stopa i zbog posledičnog pada cena dužničkih hartija od vrednosti u odnosu na isti vremenski period lan bili niži za 28%.\nViša dobit Triglav grupe\nTriglav grupa je treće tromesečje završila s neto dobiti u visini od 80,9 miliona eura, što je za 5% više nego lane. Dobit pre oporezivanja, u visini od 94,9 miliona eura, bila je, u poređenju s proteklom godinom, viša za 6%. Neto dobit Zavarovalnice Triglav iznosila je 53,8 miliona eura (4% manje nego lane), dok je dobit pre oporezivanja ostala na prošlogodišnjem nivou (65,9 miliona eura).\nVisoka ocena boniteta\nTriglav grupa i u ovoj godini ostaje finansijski čvrsta i stabilna, što potvrđuju ocene boniteta »A-» bonitetnih agencija Standard & Poor's i A.M. Best, s pozitivnom srednjoročnom prognozom. Čvrsti osnov za uravnoteženo poslovanje i za obezbeđivanje dugoročne sigurnosti osiguranika pokazuju bruto tehničke rezerve u vrednosti od 2.606,8 miliona eura i ukupna vrednost kapitala u visini od 690,0 miliona eura.\nKoncentrisani za strategiju i na klijente\nPredsednik Uprave Zavarovalnice Triglav Andrej Slapar je rekao: »Rezultati ovogodišnjeg poslovanja u prvih devet meseci Triglav grupe, koju čini gotovo 5400 zaposlenih na sedam tržišta, potvrđuju uspešno sprovođenje ciljeva uprkos zahtevnim prilikama na tržištima na kojima poslujemo. Ekonomske prilike u većini država u kojima poslujemo se poboljšavaju, ali umjereno i postepeno. U osiguravajućoj delatnosti to će da se odrazi s određenim vremenskim kašnjenjem. Uz to moramo da uzmemo u obzir i specifičnosti svakog tržišta Grupe. Na primer u Hrvatskoj je još uvek snažan uticaj prošlogodišnje liberalizacije tržišta osiguranja od automobilske odgovornosti sa snižavanjem cena. Na tržištima kapitala ne očekujemo tako izuzetne prinose od investicija kao lane. U osiguravajućoj delatnosti, koja je stub poslovanja Triglav grupe, nastavljamo s aktivnim nastupom na tržištu, jačanjem efikasnosti prodajne mreže i s oblikovanjem usluga prema potrebama osiguranika. Primer koji ide u tom pravcu je poslovni model koji udružuje proizvod osiguranja, vozačke navike korisnika mobilne aplikacije i inovativno telematsko rešenje. Takvu smo ponudu u Triglavu kao prvi u Sloveniji i u regionu Adria razvili i ponudili ove godine.«\nTriglav grupa na srpskom tržištu\nU periodu koji je za nama Triglav osiguranje Beograd je bilo usmereno na dalje unapređenje kvaliteta usluga, optimizaciju procesa, kao i na poboljšanje pozicije brenda Triglav na tržištu.\n»Ova godina, u proteklom periodu, pokazala je rezultate nakon pažljivih i dogotrajnih procesa uređivanja organizacije i procesa Triglav osiguranja u Srbiji. Ne samo da konstsntno beležimo odlične finansijske rezultate iz kvartala u kvartal, nego smo svakodnavno posvećeni proširivanju i unapređivanju naših pozicija na tržištu. Otvaranjem novih filijala i zastupništava približavamo se svojim postojećim i potencijalnim klijentima i time stvaramo novi prostor za rast i razvoj, a klijentima mogućnost da koriste kvalitetne usluge Triglava« izjavio je Dragan Marković, generalni direktor Triglav osiguranja u Beogradu i dodao: »Za kraj godine spremamo još novih projekata, koji će lidersku poziciju Triglav grupe na tržištu osiguranja u Adria regiji još više približiti tržištu Srbije i pripremiti povoljan poslovni ambijent za 2016. godinu u kojoj, opravdano, očekujemo dalji rast.«


Predavanje „Primer igrifikacije (gamification) u ranom obrazovanju“ - Visoka škola Vršac\nHome ⁄ Dogadjaji ⁄ Predavanje „Primer igrifikacije (gamification) u ranom obrazovanju“\nPredavanje „Primer igrifikacije (gamification) u ranom obrazovanju“\nu ponedeljak, 08.04.2019. u 9 časova\n„Primer igrifikacije (gamification) u ranom obrazovanju”\nPredavanje će predstaviti savremene metode izvođenja nastave gde vaspitači, sa dostupnom IKT opremom i bez velikih ulaganja, mogu povremeno izvoditi zanimljivu nastavu kroz igru. U rad se uključuju svi učenici, podeljeni u grupe koje se međusobno nadmeću u znanju i kroz taj proces uče ili dobijaju nova saznanja. Predavanje ukazuje i na važnost uloge vaspitača, koji mora adekvatno pripremiti sadržaje i pomoćniku, koji je neophodan kod izvođenja. Studentima je za saradnju (aktivno učešće) potreban mobilni uređaj i internet veza.\n« Najava Svečane akademije povodom Svetskog dana Roma\nPredstavnice Studentskog parlamenta na obeležavanju Dana studenata »


ComTrade Shop postao sponzor udruženja srpskih košarkaških sudija – Personal magazin\nNa konferenciji za štampu organizovanoj danas u Kući Košarke objavljeno je partnerstvo između ComTrade Shop-a i Udruženja srpskih košarkaških sudija. Udruženje srpskih košarkaških sudija (USKS) okuplja licencirane arbitre koji vode…\nNa konferenciji za štampu organizovanoj danas u Kući Košarke objavljeno je partnerstvo između ComTrade Shop-a i Udruženja srpskih košarkaških sudija.\nUdruženje srpskih košarkaških sudija (USKS) okuplja licencirane arbitre koji vode zvanične košarkaške utakmice na svim nivoima i veoma je važan faktor za postizanje uspeha u ovom sportu. ComTrade Shop, kao deo ComTrade Grupacije koji je u direktnom kontaktu sa potrošačima, želi da promoviše fer-plej, integritet i nepristrasnost, vrednosti koje definišu kvalitetno sportsko suđenje, ali i kvalitetne međuljudske odnose.\nUgovor su potpisali Ilija Belošević, Predsednik Udruženja srpskih košarkaških sudija, i Tatjana Ferendino, PR menadžer ComTrade Grupacije. Ugovorne obaveze predviđaju da članovi Udruženja nose uniforme sa ComTrade Shop logotipom na utakmicama Košarkaške lige Srbije, Superlige i plej-ofa u toku takmičarske sezone 2009/10.\nComTrade Shop postao sponzor udruženja srpskih košarkaških sudija was last modified: December 7th, 2009 by Redakcija\nComtradeComTrade ShopsponzorstvoUdruženje srpskih košarkaških sudijaUSKS


Tri decenije od uvođenja sankcija Saveznoj Republici Jugoslaviji - Užice online\nSankcije trajale ukupno 1.253 dana\nPre tri decenije, 30. maja 1992. godine, Savet bezbednosti Ujedinjenih nacija je Rezolucijom 757 uveo sankcije tadašnjoj Saveznoj Republici Jugoslaviji.\nKao razlog uvođenja sankcija, navedeno je navodno mešanje SRJ u građanski rat u Bosni i Hercegovini, koji je počeo 7. aprila 1992.\nSRJ je formalno proglašena 27. aprila te godine. Zvanično, povod za sankcije bila je ocena da nije ispoštovana Rezolucija 752, kojom je traženo povlačenje JNA sa prostora BiH. Zvanični Beograd je tada tvrdio da se od 19. maja 1992. nijedan vojnik sa teritorije SRJ ne nalazi na prostoru BiH.\nNeposredan povod bio je masakr civila u redu za hleb u ulici Vase Miskina, u centru Sarajeva, koji se dogodio 27. maja, za šta su optuženi Srbi iz BiH.\nLondonski Indipendent je, međutim, već 22. avgusta 1992. obelodanio tajni izveštaj UN iz koga se videlo da je masakr počinila muslimanska vlada u Sarajevu, s ciljem da se izazove reakcija Zapada protiv Srba.\nRezolucijom 757 SB je određeno da su sve države članice UN obavezne da onemoguće uvoz na svoju teritoriju svih proizvoda i sirovina poreklom iz SRJ, koju su činile Srbija i Crna Gora. Zabranjen je ne samo izvoz nego i tranzit roba iz SRJ, kao i transfer finansijskih sredstava u SRJ. Isto tako korišćenje brodova ili vazduhoplova na teritoriji SRJ, osim za isporuku medicinskog materijala ili namirnica, što je odobravao Komitet UN za sankcije.\nRezolucijom je naloženo i smanjenje osoblja u diplomatskim misijama i konzularnim predstavništvima, sprečavanje učešća u sportskim događajima lica iz SRJ, kao i suspenzija naučne, tehničke i kulturne saradnje s licima ili grupama iz SRJ.\nUsledile su vojne mere. Tako je već 1. juna 1992, EU zatražila da se razmotri mogućnosti upotrebe vojnih sredstava za kontrolu sankcija nametnutih SRJ.\nDevet članica NATO i EU, Nemačka, Francuska, Britanija, Italija, Španija, Portugalija, Holandija, Belgija i Luksemburg, 10. jula 1992, na sastanku u Helsinkiju odlučuju da u Jadran upute pomorske snage, koje će nadgledati sprovođenje sankcija.\nKoordinacija i komandovanje povereni su Italiji, operativni centar nalazio se u Santa Rozi, nedaleko od Rima. Blokada je započela 15. jula. Brodovi NATO imali su pravo da nadziru kretanje, ne da ih zaustavljaju i pretresaju.\nRezolucijom 777 SB UN, od 19. septembra 1992, SRJ je suspendovana iz UN. U njoj stoji da država, poznata kao SFRJ, više ne postoji, i podseća se na rezoluciju 757 kojom je konstatovano da kontinuitet SRJ sa SFRJ nije prihvaćen.\nRezolucijom 787 SB UN, od 16. novembra 1992. sankcije su pooštrene i proširene, zbog navodnog kršenja embarga UN na isporuke oružja. Uvedena je totalna izolacija SRJ. Zabranjen je transport sirove nafte, petrolejskih proizvoda, uglja, opreme vezane za energetiku, gvožđa, čelika i drugih metala, hemikalija, guma, pneumatika, vozila, aviona, motora svih tipova, preko teritorije SRJ.\nNaročito su pooštrene mere nadzora nad Dunavom. Od 22. novembra 1992. blokadu južnog Jadrana sprovodilo je 25 brodova zemlja članica NATO i EU. U skladu s Rezolucijom 787 Saveta bezbednosti UN, oni presreću, zaustavljaju i pretresaju plovila.\nRezolucijom 820 Saveta bezbednosti UN, od 18. aprila 1993, odlučeno je da se pooštre sankcije prema SRJ ukoliko Srbi u BiH do 26. aprila ne prihvate Vens-Ovenov plan. Pooštravanje sankcija je obuhvatalo zamrzavanje finansijskih sredstva SRJ u inostranstvu, zabranu transporta svih vrsta roba i proizvoda preko kopnenih granica u SRJ.\nAmbasadori 16 zemalja NATO na sastanku u Briselu 28. aprila 1993. odlučuju da njihovi brodovi uplove u teritorijalne vode SRJ i da mogu otvarati vatru, inertnom municijom, na plovila koja krše embargo prema SR Jugoslaviji. Pomorska blokada Jadrana, nazvana „oštra ograda”, počela je 22. novembra 1993. Zvaničan cilj je i dalje bio obustava rata u BiH.\nVlada SRJ prekinula je političke i ekonomske odnose, osim humanitarnih, sa Republikom Srpskom, 4. avgusta 1994, posle odbijanja rukovodstva sa Pala da prihvati plan Kontakt grupe.\nUsledilo je ublažavanje pojedinih sankcija SRJ, na 100 dana, počev od 5. oktobra, a na osnovu Rezolucije 943 SB UN kojom se pozivaju vlasti SRJ da održavaju efikasno zatvorenu granicu između SRJ i Republike Srpske. Na period od 100 dana otvoren je Aerodrom Beograd, za putnički saobraćaj i dopremu robe koju dozvoljava Komitet za sankcije. Dozvoljena je i obnova trajekta Bar – Bari, za putnike.\nTada je dopuštena i sportska, kulturna i naučno tehnička saradnja, do 15. januara 1995. Rezolucijom 970, od 11. januara 1995, delimična suspenzija sankcija produžena je do 23. aprila 1995. Potom je Rezolucijom 988 SB UN, 21. aprila 1995 rok suspenzije sankcija skraćen na 75 dana, pošto su uočeni nedozvoljeni preleti helikoptera. Delimična suspenzija sankcija produžavana je i Rezolucijom 1003 SB UN, 6. jula 1995, i Rezolucijom 1015, 15. septembra 1995.\nVeć 19. i 20. novembra 1992. pet jugoslovenskih prekookeanskih brodova je blokirano u SAD, a oko 40 aviona iz JAT-ove flotile je prizemljeno na stranim aerodromima. Trećina svih železničkih transportnih kapaciteta zemlje je zaustavljena, kao i rečni brodovi koji su plovili Dunavom. Zamrznuto je i vlasništvo jugoslovenskih preduzeća u SAD.\nZvanična statistika SRJ, došla je do zaključka da je u periodu jun-decembar 1992. industrijska proizvodnja u zemlji opala za 32,3 odsto u odnosu na isti period 1991. Izvoz je opao za 63,6 odsto a uvoz za 56,2 odsto u odnosu na isti period 1991. Mnoge fabrike su zatvorene, oko 600.000 radnika našlo se krajem 1992. godine na prinudnom odmoru. Nezaposlenost je tada zvanično bila 24,6 odsto.\nFebruara 1993. u SRJ je zabeležena inflacija od 212 odsto u odnosu na prethodni mesec januar.\nIndustrijska proizvodnja je januara 1993. opala za 39,1 odsto u odnosu na januar 1992, a februaru taj pad je iznosio 41,1 odsto u odnosu na isti mesec 1992. U SRJ se tada nalazilo 639.700 izbeglica iz ratom zahvaćenih područja bivše Jugoslavije.\nJanuara 1994, zabeležena je rekordna mesečna inflacija od 313 miliona odsto u odnosu na decembar 1993. godine.\nPosle dve godine sankcija, 30. maja 1994, prema zvaničnim procenama, ekonomija SRJ je pretrpela direktnu štetu između 30 i 40 milijardi dolara, a indirektnu i do 100 milijardi dolara.\nDruštveni proizvod po stanovniku opao je sa 3.000 dolara u 1990. na 700 dolara u 1994. Preko pola miliona porodica ili 1,5 milion lica zatražilo je pomoć Crvenog krsta.\nPrve međunarodne inicijative za ukidanje sankcija protiv SRJ pokreću Kina, zemlje Dunavske komisije, dakle Austrija, Slovačka, Mađarska, Rumunija, Bugarska, Ukrajina i Rusija, kao i Grčka, Moldavija.\nKada je 21. novembra 1995, u Dejtonu, parafiran mirovni sporazum za BiH, iste večeri Savet bezbednosti UN postigao je saglasnost o suspenziji sankcija protiv SR Jugoslavije, koje su do tada trajale ukupno 1.253 dana.\nZapravo, po slovu tada usvojene Rezolucije 1022, do definitivnog ukidanja sankcija Jugoslaviji doći će posle isteka roka od 10 dana nakon održavanja prvih slobodnih izbora u BiH.\nRezolucijom 1074 SB UN, 1. oktobra 1996, sankcije SRJ su i formalno ukinute.\nNa trogodišnjicu uvođena sankcija, 30. maja 1995, potpredsednik Vlade SRJ Jovan Zebić izjavio je da je od 1991. do 1995. godine, SRJ pretrpela štetu od 147 milijardi dolara, uglavnom zbog sankcija.\nKultura48 mins ago\nVesti53 mins ago


Rogatica Home Page - Šehić: Inter je izuzetno jak, ali nikad se ne zna\nKategorija: Sport Objavljeno: Utorak, 30 Septembar 2014 14:13 Autor rogatica.com Klikova: 1927\nBosanskohercegovački internacionalac Ibrahim Šehić i njegov tim Qarabag uživaju u pravoj fudbalskoj bajci. Tim iz Azerbejdžana u četvrtak će gostovati na San Siru, gdje će u okviru grupne faze Evropa lige odmjeriti snage sa milanskim Interom.\nIzjavu pred ovaj susret za službenu stranicu UEFA-e dao je naš Ibrahim Šehić, koji je istakao da protivnički tim slovi za jakog protivnika, ali se nada da bi njegov Qarabag mogao iznenaditi.\n„Svjesni smo da je naš protivnik izuzetno jak, ali nikad se ne zna kako ćemo odigrati protiv jednog od najvećih italijanskih klubova. Nismo pod pritiskom i pokušat ćemo uživati u našoj igri, koja će pokazati da imamo sastav vrijedan poštovanja“, izjavio je Šehić.\nPodsjetimo, Qarabag je u prvoj utakmici odigrao neriješeno s francuskim St. Etienneom(0:0), a Šehić se i u ovom susretu istakao fantastičnim intervencijama kojima je svoju mrežu sačuvao netaknutom.


Suzan Šuc: Nemačka očekuje da će dijalog Srbije i Kosova dovesti do pravno obavezujućeg sporazuma koji će rešiti sva otvorena pitanja | Hronika\nPočetna strana > Hronika > Suzan Šuc: Nemačka očekuje da će dijalog Srbije i Kosova dovesti do pravno obavezujućeg sporazuma koji će rešiti sva otvorena pitanja\nPriština -- Pregovori Beograda i Prištine neće postati lakši i obe strane moraju da budu spremne na bolne kompromise, izjavila nemačka zvaničnica Suzan Šuc.\nDirektorka za Jugoistočnu Evropu, Tursku, države EFTA-e, OEBS-a i Saveta Evrope u nemačkom Saveznom ministarstvu spoljnih poslova je to rekla u zajedničnom intervjuu portalu Kossev i prištinskoj Kohi. Dodala je da je adresiranje i rešavanje svih otvorenih pitanja najvažnije za normalizaciju odnosa Beograda i Prištine.\n"Jasno je da se do brzog rešenje ne može doći. Verujem da je suština sporazuma važnija od vremenskog okvira. Ohrabrena sam napretkom koji su specijalni predstavnik Lajčak i dve strane postigli poslednjih meseci. Sada će zavisiti od strana da rade na sadržaju sveobuhvatnog i pravno obavezujućeg sporazuma", rekla je ona.\nKako je dodala, Nemačka očekuje da će dijalog Beograda i Prištine dovesti do sveobuhvatnog sporazuma koji će rešiti sva otvorena pitanja i doproneti stabilnosti regiona i evropskoj perspektivi.\n"Pravno obavezujući sporazum znači da on stvara pravne obaveze za obe strane, umesto da bude ograničen na političke izjave o namerama. Za mene to znači da obe strane budu odgovorne za ono za šta su se dogovorile. Moraće da se stvori novi nivo poverenja. Što se tiče uzajamnog priznavanja, nije zamislivo to da se dve države članice EU uzajamno ne priznaju", rekla je Šuc.\nPrema njenim rečima u procesu dijaloga postoji bliska koordinacija i saradnja između EU i SAD, ali ističe da za Nemačku i EU sve oko čega se stranke dogovore mora biti u potpunosti u skladu sa obavezama koje su dve strane preuzele radi usklađivanja zakonodavstva sa zakonodavstvom EU.


Završna sjednica Organizacionog odbora manifestacije “Odbrana Bosne i Hercegovine-Igman 2019.”\nNa sastanku Organizacionog odbora manifestacije “Odbrana Bosne i Hercegovine-Igman 2019” jednoglasno su usvojeni finansijski i izvještaj o provedenim aktivnostima.\nPredsjednik Organizacionog odbora i Federalni ministar za pitanja boraca i invalida odbrambeno-oslobodilačkog rata Salko Bukvarević je istakao da mu je čast biti dio manifestacije koja se ove godine u svim aspektima izdigla na veći nivo i da ga posebno raduje činjenica da su svi izvještaji urađeni transparentno, shodno planu i programu koji je usvojio Organizacioni odbor.\n- Želim iskazati posebnu zahvalnost svim borcima, porodicama šehida i poginulih boraca, veteranima, svim učesnicima koji su ove godine bili dio manifestacije, kao i svim institucijama, preduzećima, pojedincima koji su finansijski ili na drugi način podržali manifestaciju čiji je cilj da okupi preživjele učesnike odbrane iz svih krajeva Bosne i Hercegovine. Posebno mi je drago što smo ove godine imali izuzetno veliki broj djece koja su po prvi put organizirano došla na Igman putem Fonda IKRE – naglasio je Bukvarević.\nNaglašena je potreba većeg angažiranja i pomoći svih nivoa vlasti, kako bi bila prikupljena potrebna sredstva za realizaciju ovako kompleksne i značajne manifestacije koja sljedeće godine ima svoj jubilej, 20. godina, saopćeno je iz Federalnog ministarstva za pitanja boraca i invalida odbrambeno-oslobodilačkog rata.


Proglašeni pobjednici 48-časovnog hakatona “Digitalizacija prodaje” – b2bit.ba\nProglašeni pobjednici 48-časovnog\nhakatona “Digitalizacija prodaje“\nPrethodnog vikenda (od petka 23.04. do nedjelje 25.04.) u organizaciji Centra za digitalnu transformaciju pri Privrednoj Komori Republike Srpske i uz podršku projekta Inovacije i digitalizacija u MSP u BiH, koji u ime njemačke vlade implementira Deutsche Gesellschaft für Internationale Zusammenarbeit (GIZ) GmbH, organizovan je hakaton na temu ”Digitalizacija prodaje”.\nPartneri ove projektne aktivnosti bili su Elektrotehnički fakultet u Banjaluci, te kompanije m:tel i JSGuru.\nHakaton “Digitalizacija prodaje” organizovan je na način da su učesnici u roku od 48 sati u sklopu svojih timova pokušali da kreiraju inovativno softversko rešenje, u vidu web ili mobilne aplikacije, koje doprinosi unapređenju prodajnih procesa, digitalizaciji mjesta prodaje, ili digitalizaciji komunikacije sa klijentima, doprinoseći boljem radu prodajnih predstavnika, odnosno unapređujući bilo koji drugi segment prodajnog procesa unutar malih i srednjih preduzeća.\nNa hakaton se prijavilo osam ekipa, od kojih je šest ekipa, uz obezbjeđenu mentorsku podršku, pripremilo i odgovarajuće prezentacije. Na osnovu prezentacija i kratke diskusije sa članovima timova, članovi žirija, sačinjenog od predstavnika GIZ-a, i partnerskih organizacija m:tel i JSGuru, imali su težak posao oko odabira najboljih ideja.\nU konačnici, nagrađeni su sljedeći timovi:\nnagradu u iznosu od 2,500 KM je osvojio najmlađi tim na takmičenju, Linuxovci, sa idejom pod nazivom Coffee express, a koja se u osnovi bavi promocijom proizvoda i usluga malih proizvođača prema krajnjim korisnicima.\nnagrada u iznosu od 1,500 KM dodijeljena je timu Alfonso za idejno rješenje vizualizacije proizvodnih programa preduzeća u sektoru drvoprerade;\nnagrada u iznosu od 1,000 KM dodijeljenja je timu INT 15 za ideju izrade platforme za pristup raznim vrstama usluga u okolini/ regiji;\nViše informacija o održanom hakatonu možete naći na sljedećem linku – https://www.facebook.com/privrednakomorars/


Zaboravljena pesma Roling Stonsa u ograničenom tiražu — Викиновости\nZaboravljena pesma Roling Stonsa u ograničenom tiražu\nLONDON, 18. aprila 2010. (Beta) - Jedan zaboravljeni snimak "Roling Stonsa" pušten je u prodaju u ograničenom tiražu povodom obeležavanja Dana nezavisnih prodavnica ploča ustanovljenog 2007, objavio je u nedelju Bi-Bi-Si njuz.\nPesma "Plundered My Soul" snimljena je tokom rada na dvostrukom albumu "Exile On Main Street" iz 1972, ali nije uvrštena u njega. Grupa je snimak pronašla dok se spremala za ponovno izdavanje tog albuma koji u prodavnicama treba da se nađe 18. maja. Za Dan nezavisnih prodavnica ploča, obeležen 17. aprila, štampano je samo 1.000 primeraka singla "Plundered My Soul".\nI drugi muzičari dali su svoje priloge za taj dan koji se obeležava svake treće srede u aprilu kako bi se podržale nezavisne prodavnice ploča, a među njima su "Blur", "Bitlsi", "Pet Šop Bojs", Lili Alen (Lily Allen), "Stoun Rouziz" i Pol Veler. Sva izdabnja su u ograničenom tiražu, neka na vinilu, a za njima vlada veliko interesovanje među kolekcionarima.\n„Zaboravljena pesma Roling Stonsa u ograničenom tiražu” Новинска агенција Бета, 18. април 2010. (српски)\nПреузето из „https://sr.wikinews.org/w/index.php?title=Zaboravljena_pesma_Roling_Stonsa_u_ograničenom_tiražu&oldid=1656236”\nОва страница је последњи пут уређена на датум 7. мај 2010. у 23:14 ч.


Tramp radi na formiranju kabineta\nNovo izabrani američki predsednik Donald Tramp\nNovo izabrani američki predsednik Donald Tramp brzo radi na oblikovanju svoje nove vlade u svetlu daljih protesta protiv njegovog izbora.\nMenadžer Trampove kampanje Kelien Konvej je rekla da je na "pomolu" jedno ključno imenovanje - a to je za položaj šefa osoblja Bele kuće i da se razmatra nekoliko imena dok se Tramp priprema za inauguraciju 20. januara.\nTo je imenovanje koje će signalizovati da li Tramp planira da nastavi sa napadima na vašingtonski establišment ili će prigrliti više pomirljivi put u rukovodjenju zemljom. Konvej je rekla da je vašingtonski insajder, predsednik Republikanskog nacionalnog komiteta Rajns Pribus koji je pomogao Trampu da pobedi izrazio interes za zahtevni položaj šefa osoblja, koji izmedju ostalog obuhvata pomoć predsedniku u uspostavljanju dnevnog reda.\nJoš jedna mogućnost je Pribusova sušta suprotnost, Stiv Benon, koji je pre položaja šefa izbornog štaba Trampove kampanje, bio šef anti-vašingtonske ultra desničarske veb stranice Breitbart.\nTramp se sastao sa liderom Bregzita Najdželom Faražom koji je na referendumu u toj zemlji rukovodio nastojanjima da Britanija napusti Evropsku unijju. Njih dvojica su, kako je navedeno, diskutovali o "slobodi" i "pobedi". Faradž je rekao da je Trampova podrška dugoročnim odnosima Sjedinjenih Država sa Britanijom "veoma jaka." On je opisao Trampa kao "čoveka sa kojim možemo da poslujemo."


Skupština Zeničko-dobojskog kantona (ZDK) usvojila je jučer većinom glasova Nacrt budžeta za 2014. godinu u iznosu od 286.975.620 KM, nakon što je njegov tekst usaglašen među političkim strankama, nakon sjednice 3. decembra.\n“Nacrt budžeta karakterišu razvojni i elementi socijalne osjetljivosti”, izjavila je ministrica finansija Sabina Heljić. Nacrt je rashodno je manji u odnosu na prehodni za oko 13 miliona. Predviđa kreditno zaduženje u iznosu od 13 miliona KM, za sedam miliona manje u odnosu na prethodni. Primjedbe na prethodni nacrt imali su tada i zastupnici Saveza za bolju budućnost, koji podržava manjinsku vladu SDP-a, ali su novi nacrt podržali. Protiv su glasali zastupnici SDA, koji smatraju da bi realan budžet trebalo da iznosi 240 miliona. Nacrtom, koji je upućen u desetodnevnu javnu raspravu, predloženo je smanjenje pojedinih rashoda, a uvećanje transfera za zdravstvo, prvenstveno za Kantonalnu bolnicu Zenica, za razvoj privrede podrškom malim i srednjim preduzećima, za obrazovanje i zenički Univerzitet.\nProfesor Elvedin Šabanović za Visoko.co.ba komentariše ulaganje u okoliš u tekućoj godini i orijentaciju okolišne strategije općine Visoko


Mlada reprezentacija Srbije overila je kolo pre kraja kvalifikacija plasman na Evropsko prvenstvo koje se iduće godine održava u Italiji i San Marinu, a pred izabranicima selektora Gorana Đorovića ostalo je još 90 minuta borbe i duel sa Jermenijom u Novom Sadu (utorak, 16. oktobar – 18,00).\n-Ostvarili smo glavni cilj, izborili plasman na Evropsko prvenstvo – kaže kapiten Vukašin Jovanović.-Ostaje žal što nismo pobedili Austriju, jer smo hteli da okončamo kvalifikacije sa stopostotnim učinkom, ali posle svega mislim da možemo svi da budemo zadovoljni.\n-Nezgodna su ekipa, a mi imamo obavezu da ponovimo odgovoran, ozbiljan pristup bez obzira na činjenicu da smo već obezbedili plasman. Mali problem predstavljaće i loš teren, ali sve to ne može i ne sme da utiče na nas. Hoćemo da pobedom okončamo kvalifikacije i mislima se polako okrenemo ka onome što nas očekuje u Italiji i San Marinu – jasan je Vukašin Jovanović.\n-U prvom meču smo dominirali, propustili veliki broj prilika, a na kraju mogli da budemo i kažnjeni. U fudbalu odavno nema lakih rivala, nije to ni Jermenija. Tamo smo slavili minimalnim rezultatom, a sada želimo pobedom da zatvorimo kvalifikacije. Ovo će biti prilika i za neke igrače koji su imali manju minutažu da samo potvrde da Srbija ima veliki broj dobrih mladih, talentovanih igrača. Zbog lošeg terena moraćemo da se prilagodimo uslovima, ali kako Jermenima, tako i nama – rekao je Milan Gajić.


Predsjednica Republike Srpske prisustvovala obilježavanju 77 godina od stradanja Srba u Starom Brodu na Drini – Predsjednik Republike Srpske | Željka Cvijanović\nPredsjednica Republike Srpske prisustvovala obilježavanju 77 godina od stradanja Srba u Starom Brodu na Drini\nPredsjednica Republike Srpske Željka Cvijanović prisustvovala je danas obilježavanju 77 godina od stradanja Srba u Starom Brodu na Drini.\nPredsjednica Republike Srpske izjavila je da ovo mjesto zaslužuje pažnju i da je obaveza da svako mjesto srpskog stradanja bude obilježeno na adekvatan način da se tako nešto ne bi ponovilo.\n“Mnogi odgovori leže u rijeci Drini”, rekla je predsjednica Cvijanović u Starom Brodu gdje je danas osveštan Spomen-muzej srpskom žrtvama koje su mučenički stradale 1942. godine od ustaške ruke.\nPredsjednica Republike je zahvalila donatorima Miodragu Davidoviću, Spasoju Albijaniću, arhitekti Novici Motiki i protojereju svešteniku Draganu Vukotiću, koje je danas i odlikovala Medaljom zasluga za narod.\n“Vjerujem u Republiku Srpsku koja će biti svaki dan sve jača i jača”, rekla je predsjednica Cvijanović i ukazala da je najvažnija sloboda koju danas srpski narod uživa.\nPredsjednica Republike Srpske izjavila je u Starom Brodu, na mjestu strašnog zločina nad srpskim narodom, da nema planiranja bućnosti i življenja sadašnjosti ako nismo svjesni prošlosti i svih izazova koje je ta prošlost donosila.\n“Zgroženi svim što se dešavalo na ovom mjestu, načinom na koji su ljudi ubijani samo zato što su Srbi i svim što je ta patnja donijela tada njima, ali i nama danas, mi moramo da izgradimo sopstvene mehanizme odbrane da se tako nešto više nikada ne bi ponovilo”, istakla je predsjednica Cvijanović.\nPredsjednica Republike je naglasila da je svaki put kad je Drina razdvajala Srbe bilo teških stradanja, a svaki put kada je spajala osjećali su se zaštićeni.\n“Zato treba uvijek, danas nama, a u budućnosti onima koji se budu bavili važnim poslovima, da Drina bude glavni orijentir. Drina mora da nas spaja, da nam pokazuje da smo jedno, da se možemo braniti, te da moramo izgraditi takvu svijest da uvijek poštujemo svoje žrtve i da planirajući tu budućnost prisjećamo se svega iz prošlosti kroz šta smo prošli”, poručila je predsjednica Republike.\nPredsjednica Republike Srpske je naglasila da vjeruje u Republiku Srpsku jer ona nosi snagu naroda.\n“Samo takva Republika Srpska može da postoji, koja služi svojim interesima a da nikoga drugog ne povrijedi. Ne želimo da budemo bilo čije političke sluge, ni onih u Sarajevu, ni bilo koga ko smišlja određene planove u bijelom svijetu”, istakla je predsjednica Republike Srpske.\nPredsjednica Republike je rekla da je Republika Srpska savladala mnoge prepreke i probleme, i finansijske i ekonomske i političke, ali je uspjela da ide dalje.\n“Uspjeli smo sve to da savladamo i koračamo dalje i koračaćemo dalje u budućnost, znajući da cijenimo ono što imamo a to je sloboda. Sloboda je najvažnija, jer je izgrađena na mnogim žrtvama i teškoj prošlosti koja nas je činila robovima i stradalnicima, ali istovremeno i dovoljno pametnim da ni po koju cijenu ne smijemo da žrtvujemo slobodu koju danas uživamo”, istakla je predsjednica Cvijanović.\nPredsjednica Republike Srpske je navela da je iskoristila mogućnost da kao predsjednik Republike uruči priznanja ljudima koji su dali veliki ljudski i finansijski doprinos da se ovaj zločin otrgne od zaborava.


Tužioci: Tači priznao, pa porekao, da je bio na mestu zlostavljanja zarobljenika OVK - JUGPRESS\nTači je tužiocima tvrdio i da se „to što mu je bilo rečeno da se desilo, u stvari nije desilo“.\n„U višestrukom, opširnom poricanju, Tači je, između ostalog, tvrdio da u OVK nije postojala obaveštajna služba; da ni Glavni štab OVK, ni privremena vlada (Kosova) nikada nisu funkcionisali, već su postojali samo na papiru“, piše u dokumentu tužilaštva.\n„U stvari, Tačiju je prvi sudski poziv bio uručen 17. novembra 2019. godine, a on se prvi put pojavio u Hagu radi saslušavanja 12. decembra 2019“, preciziraju tužioci u dokumentu.\nTači (52), optužen je, zajedno za Kadrijem Veseljijem, Redžepom Seljimijem i Jakupom Krasnićijem, za zlodela počinjena u 34 nelegalna pritvora OVK na Kosovu i u Albaniji nad najmanje 407 pritvorenika, od kojih je najmanje 98 ubijeno, od marta 1998. do septembra 1999.godine.\nZa te zločine, po optužnici, Tači i saoptuženi snose i individualnu i komandnu odgovornost. Svi su, u periodu obuhvaćenom optužnicom, bili članovi Glavnog štaba OVK – Tači kao politički komesar, kasnije i zapovednik, Veselji (53) kao šef obaveštajne službe, Seljimi (49) kao glavni operativac, a Krasnići (69) kao zamenik komandanta i portparol.\nNa statusnoj konferenciji, prošle nedelje, tužioci su najavili da će za suđenje biti spremni u junu 2021, dok su branioci tvrdili da proces ne može početi pre juna 2022.godine, zato što im je toliko vremena potrebno da se pripreme.


Business coaching je jedan od primarnih tehnika koje se koriste za pomoć individualcima i organizacijama da ostvare svoj puni potencijal. Ovaj vid obuke podrazumeva pomoć pojedincima da postanu svesni, da se razvijaju, kako na ličnom, tako i na privatnom planu, i da usavrše sposobnosti koje kompaniji donose uspešne rezultate kao što su:\nCoaching je u vezi ljudi, njihovih interakcija, komunikacije, percepcije i uticaja. Vodimo pojedince kroz proces i pomažemo im da prevaziđu ograničenja i prepreke koje im stoje na putu za uspeh.\nMi sarađujemo sa klijentima kako bismo transformisali strategiju u praktična dela koja donose rezultate. Naše iskustvo, analitička sposobnost i primenljiva rešenja pomažu da korisnici naših usluga, koje obučavamo sada, osiguraju bolje sutra/bolju budućnost.\nVođenje produktivnog tima u modernom poslovnom svetu je vrlo zahtevno. Izvanredne veštine lidera određuju unutrašnje funkcionisanje organizacije i učinak zaposlenih.\nRazličitim tehnikama i procesima pomažemo menadžerima i direktorima da unaprede svoje veštine i dopune iskustvo.\nDobro vođenje posla podrazumeva kreativnost, samokontrolu, lični razvoj, otvorenost, radoznalost, posvećenost, sigurnost, sposobnost motivacije drugih i još mnogo toga. Mi sarađujemo jedan na jedan sa liderima kako bismo im pomogli da postignu svoje ciljeve, usavrše svoje veštine, pronađu specifična poslovna rešenja, povećaju efektivnost i izgrade čvršće poverenje i poštovanje sa drugima kako bi izbegli premor, stagnaciju i neproduktivnost. Kada lideri postanu više sigurni i vešti, organizacija dobija neophodnu komponentu za dalji razvoj i pozitivnu promenu.\nSa personalnom obukom/obukom 1 na 1, naučićete da komunicirate na način koji gradi poverenje i poštovanje, umanjuje defanzivnost i omogućava Vam da:\nVas neko čuje i da Vi čujete druge, sve u cilju boljih rezultata zaposlenih\nrazvijete emocionalnu inteligenciju koja će Vam pomoći da razumete sopstvena iskustva i reakcije\nodredite klljučne mogućnosti za rast i razvoj poslovnog potencijala\npružate najbolje od sebe u različitim situacijama\npovećate produktivnost smanjenjem otpora i razvijanjem boljeg angažovanja zaposlenih\nProcena timova ili assessment predstavlja struktuirani pristup utvrđivanju relevantnih informacija o angažovanju i funkcionisanju zaposlenih…\nprevious post: Analiza organizacionog modela kompanije


U ponedeljak sednica Skupštine Grada Novog Sada | Skupština Grada Novog Sada\nU ponedeljak sednica Skupštine Grada Novog Sada\nSednica Skupštine Grada Novog Sada, 12. po redu, održaće se u ponedeljak, 5. aprila, a zbog poštovanja epidemioloških mera sednica će se održati u velikoj sali Skupštine Autonomne pokrajine Vojvodine.\nNa predloženom Dnevnom redu sednice nalazi se više od 50 tačaka, a najveći deo njih odnosi se na izveštaje i odluke gradskih javno-komunalnih preduzeća. Tako će se pred odbornicima naći izveštaji o realizaciji prošlogodišnjih programa investicionih aktivnosti „Lisja“, „Gradskog zelenila“, „Tržnice“, „Parking servisa“, „Stana“, „Vodovoda i kanalizacije“, Čistoće“, JGSP „Novi Sad“ i „Zoohigijene i veterine“. Među komunalnim temama naći će se i Izveštaj o realizaciji Programa ekonomskog oporavka JGSP-a usled posledica epidemije kovida 19, potom realizacija Programa za nesmetano odvijanje prevoza JGSP-a „Novi Sad“ za 2020. godinu, Izveštaj o realizaciji prošlogodišnjeg Programa određenih komunalnih delatnosti, Izveštaj o realizaciji Programa investicionih aktivnosti na izgradnji regionalnog centra za upravljanje otpadom, Izveštaj o realizaciji Programa korišćenja sredstava za zaštitu od požara za prošlu godinu, Izveštaj o realizaciji prošlogodišnjeg Programa korišćenja sredstava Budžetskog fonda za zaštitu životne sredine Grada Novog Sada, godišnji likvidacioni izveštaj „Zavod za izgradnju Grada“ za 2020. godinu, Izveštaj o realizaciji prošlogodišnjeg Programa investicionih aktivnosti Gradske uprave za imovinu i imovinsko-pravne poslove, te izmene i dopune Odluke o Programu investicionih aktivnosti za ovu godinu iste Gradske uprave.\nOdbornici i odbornice raspravljaće i o izmenama Programa poslovanja JKP „Čistoća“ Novi Sad za ovu godinu, potom izmenama Programa investicionih aktivnosti JKP „Vodovod i kanalizacija“ takođe za 2021. godinu, te raspodeli neto dobiti JKP „Informatika“ za 2010, 2011. i 2012. godinu.\nNa Dnevnom redu Skupštine naći se Izveštaj Lokalnog ombudsmana za 2020. godinu, Izveštaj o radu Pravobranilaštva Grada Novog Sada za prethodnu godinu, kao i Izveštaj o sprovođenju Lokalnog akcionog plana politike za mlade za period 2019-2022. godine u 2020.\nMeđu tačkama Dnevnog reda nalazi se i Predlog rešenja o obrazovanju Komisije za izradu Godišnjeg programa zaštite, uređenja i korišćenja poljoprivrednog zemljišta na teritoriji Grada Novog Sada, kao i imenovanje predsednika, zamenika predsednika i članova Komisije.\nNa sednici će se naći i nekoliko urbanističkih planova, od čega jedna izmena plana generalne regulacije, jedan plan generalne regulacije i jedna plan detaljne regulacije. Pored toga, odbornici i odbornice će raspravljati i o Predlogu odluke kojim se predlaže Vladi Republike Srbije da donese Odluku o otuđenju neizgrađenog građevinskog zemljišta iz javne svojine Republike Srbije, u javnu svojinu Novog Sada, te Predlog odluke o otuđenju građevinskog zemljišta u javnoj svojini Grada Novog Sada.\nOdbornici i odbornice razmatraće i izmene i dopune statuta gradskih ustanova kulture, kao i postavljenje biste akademika Bogoljuba Stankovića, Odluci prema kojoj bi se bista osnivača Novosadske škole matematičke analize postavila ispred zgrade Departmana za matematiku Prirodno-matematičkog fakulteta Univerziteta u Novom Sadu.


Preporuka: 320 / Link / Replika: 34 / Molimo vas da se ulogujete ili registrujete da biste mogli da šaljete komentare.\nPreporuka: 1408 / Link / Replika: 1 / Molimo vas da se ulogujete ili registrujete da biste mogli da šaljete komentare.\nPreporuka: 1024 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 1024 / Link / Replika: 4 / Molimo vas da se ulogujete ili registrujete da biste mogli da šaljete komentare.\nPreporuka: 1280 / Link / Replika: 18 / Molimo vas da se ulogujete ili registrujete da biste mogli da šaljete komentare.


Faktor | Stranka za BiH samostalno izlazi na izbore, imat će kandidate na svim nivoima\n18.05.2022. / 20:22\nStranka za Bosnu i Hercegovinu (SBiH) danas je održala 6. redovnu sjednicu Predsjedništva na kojoj su razmatrana aktuelna politička pitanja i usvojene odluke koje su vezane za organizaciju Općih izbora u oktobru ove godine.\n- Pokušaj sprečavanja održavanja izbora, blokiranjem budžeta za njihovu organizaciju od strane HDZ-a BiH, jasno ukazuje ko blokira razvoj demokratije u Bosni i Hercegovini. Pored toga što se u propalom pokušaju izmjene Izbornog zakona HDZ BiH zalagao za etnokratiju umjesto evropsku demokratiju, sada blokira i iskazivanje slobodne volje građana - saopćili su iz SBiH-a.\nOvim je još jednom pokazana, dodaju iz ove stranke, pogubnost dugogodišnjeg prepuštanja finansijske vertikale na svim nivoima vlasti HDZ-u, što SBiH neće dozvoliti u budućnosti.\n- I do sada su HDZ i Dragan Čović demonstrirali kako izgleda demokratija tamo gdje oni imaju moć, održavajući jednog gradonačelnika na vlasti u Mostaru punih 12 godina bez izbora, ili blokiranjem implementacije izbora iz 2018. godine pa imamo istu vladu u entitetu Federacija BiH 8 godina - kazali su i dodali:\n- Žalosno je da i predsjednik i Vlada Republike Hrvatske podržavaju takvu destruktivnu politiku u BiH koja destabilizuje cijeli region, a posebnu štetu nanosi odnosima dvije zemlje. Ako se tome doda i koordiniranje svih aktivnosti HDZ-a BiH sa čovjekom sa crne liste Amerike i Velike Britanije, Miloradom Dodikom, onda je jasno da su Dodik i Čović otvoreni protivnici NATO i EU integracija, a u korist razbijanja sigurnosti Evrope i Sjeveroatlanskog saveza.\nJedini ispravan odgovor na takve aktivnosti, navode iz SBiH, jeste ubrzavanje procesa euroatlanskih integracija.\n- Prioritet naše zemlje, posebno u novonastalim političkim okolnostima nakon invazije Rusije na Ukrajinu, mora biti punopravno članstvo u NATO savezu. Bez sigurnosti u Bosni i Hercegovini, neće biti ni sigurnosti Jugoistočne Evrope, a znamo ko želi destabilizaciju. Ulaskom Bosne i Hercegovine u NATO poslala bi se jasna poruka Srbiji i njenim nalogodavcima, da trajno moraju odustati od pokušaja mjenjanja granica i otimanja teritorija od drugih država. Očigledno je da Srbija zajedno sa Dodikom intezivno radi na tome, posebno nakon 2014. godine kada je i počeo rat u Ukrajini - ističu iz SBiH.\nKako dodaju, zbog toga je veoma važno jačanje nezavisnog sudstva koje će biti imuno na političke utjecaje i koje će sankcionisati političke aktere u slučajevima očiglednog kršenja zakona Bosne i Hercegovine što HDZ čini opstruiranjem održavanja izbora u skladu sa zakonom i nadležnostima Centralne izborne komisije.\n- Pored toga, primjer ponovnog pokretanja procesa u slučaju Dobrovoljačke ulice pokazuje intenciju revizije historije i mjenjanja karaktera rata u BiH. Presude u slučaju Dobrovoljačke, u Londonu 2010. godine i Beču 2011. godine, kao i presude iz Haga, jasno dokazuju da ne postoji ratni zločin. Ponovno pokretanje postupaka u Sudu BiH stvara dodatno nepovjerenje u nezavisnost sudskih institucija - zaključili su.\nNa sjednici Predsjedništva stranke su donesene odluke koje se tiču pripreme dokumentacije i prijave za predstojeće izbore. U protekle dvije sedmice, kažu iz ove stranke, prikupljeno je 12 hiljada potpisa podrške za kandidaturu SBiH na predstojećim Općim izborima.\n- Stranka za BiH izlazi samostalno na izbore i imat će kandidate na svim nivoima - istakli su iz SBiH.\nStranka za BiHHDZ BiHDragan ČovićMilorad Dodik


Porošenko: Pojačati vojne mogućnosti duž cele crnomorske obale - 26.02.2016, Sputnik Srbija\nUkrajinski predsednik Petro Porošenko naložio je u petak Ministarstvu odbrane i Generalštabu Oružanih snaga Ukrajine da pojačaju vojne mogućnosti zemlje u... 26.02.2016, Sputnik Srbija\npolitika, vesti, krim, ukrajina, crno more, hersonska oblast, petro porošenko\n© AFP 2021 / EMMANUEL DUNANDPetro Porošenko\n„Ministarstvu odbrane i Generalštabu Oružanih snaga Ukrajine naređeno je da daju predloge za suštinsko jačanje vojnih kapaciteta Ukrajine u Hersonskoj oblasti i duž cele obale Crnog mora“, stoji u saopštenju ukrajinskog predsednika.\nPorošenko je od Saveta za nacionalnu bezbednost i odbranu zatražio da razmotri pitanje privremenog režima carinske zaštite na granici Krima i Hersonske oblasti.\n20 Februar 2016, 09:13\n„Zahtevam od vlade da podnese na razmatranje Savetu za nacionalnu bezbednost i odbranu Ukrajine pitanje o privremenom specijalnom carinskom režimu duž administrativne granice Hersonske oblasti i Autonomne republike Krim, kao i energetsku strategiju Krima“, naveo je Porošenko u saopštenju koje je objavljeno na zvaničnom sajtu šefa države.\nKrim je ponovo postao ruski region posle referenduma koji je na tom poluostrvu održan u martu 2014. godine. Većina žitelja izjasnila se za ulazak u sastav Ruske Federacije.\nKrimske vlasti organizovale su referendum posle državnog prevrata u Ukrajini u februaru 2014. godine, kada su na vlast došli političari solidarni s nacionalističkim i rusofobnim snagama.\nUkrajina Krim i dalje smatra svojom teritorijom, koja je privremeno okupirana.


Lavrov: Čvrsta američka politika na pregovorima sa Pjongjangom neće dati rezultata - Sputnjik Srbija\n23:54 12 Decembar 2019\n08:24 25.02.2019 (osveženo 09:39 25.02.2019) Preuzmite kraći link\nTežak ultimativni stav Sjedinjenih Američkih Država u pregovorima sa Severnom Korejom neće funkcionisati, izjavio je ministar spoljnih poslova Rusije Sergej Lavrov govoreći na konferenciji „Međunarodna saradnja u nemirnom svetu“ koja se održava u Vijetnamu pod pokroviteljstvom međunarodnog debatnog kluba „Valdaj“ i Diplomatske akademije Vijetnama.\n„Uvereni smo da teška ultimativna pozicija iz koje je Vašington počeo pregovore (sa Pjongjangom) neće doneti rezultate“, istakao je Lavrov. „Zato što je postojao zahtev koji je objavio američki državni sekretar Majkl Pompeo, da se najpre potpuno eliminiše sve što ima veze sa nuklearnim programom Severne Koreje, a tek potom, nakon takozvane denuklearizacije Severne Koreje, razmatraće se pitanje ublažavanja sankcija. To neće funkcionisati. Mislim da su već i sami Amerikanci shvatili da takvi ultimatumi nikako neće raditi.“\n„Kako će to prisiliti ljude da se razoružaju? Oni su već razoružali (bivšeg iračkog lidera) Sadama Huseina lažnim metodama, razoružali su Muamera Gadafija“, nastavio je Lavrov. „Dakle, svi ovi primeri su pred očima. Može da radi samo postepeni pristup koji uključuje pozitivne akcije kao odgovor na pozitivne akcije Severne Koreje.“\n„Usput, termin denuklearizacija je prilično širok, a Severna Koreja ga nedvosmisleno tumači kao denuklearizaciju celog Korejskog poluostrva sa odgovarajućim obavezama Sjedinjenih Američkih Država i Južne Koreje“, objasnio je Lavrov.\nOn je dodao da bi garancije bezbednosti Severne Koreje od strane SAD u slučaju potpune denuklearizacije Pjongjanga trebalo da budu veoma čvrste. „Uveren sam da na kraju neće moći da se prođe bez multilateralnog formata. Garancije bezbednosti, koje se moraju obezbediti Severnoj Koreji, ako se iznenada zaista desi potpuna denuklearizacija, treba da budu veoma čvrste“, naglasio je on.\nU sastav „šestorke“, osim Severne Koreje i SAD, ulaze Rusija, Kina, Južna Koreja i Japan, a pregovori u ovom formatu nisu održani nekoliko godina.\nPrema rečima ministra, formiranje mehanizma za mir i bezbednost u Severoistočnoj Aziji jedan je od ciljeva koji su dogovoreni u okviru šestostranih pregovora o nuklearnom pitanju Korejskog poluostrva, „kada su ti razgovori još bili u toku“. „Oni su sada zamrznuti. Međutim, njihov potencijal, naravno, treba imati u vidu“, istakao je Lavrov.\n„Pritom se nadam da će, ako bude postignut napredak preko bilateralnih kanala između Sjedinjenih Američkih Država i Severne Koreje, šestostrani mehanizam, pre svega za pitanja mira i bezbednosti, biti vrlo koristan“, naglasio je Lavrov. „To je upravo ono što se predviđa rusko-kineskom ’mapom puta‘“, dodao je on.\nPredstavnici američkog rukovodstva i dalje javno tvrde da će samo potpuna denuklearizacija Severne Koreje „omogućiti da se krene ka nekim pozitivnim koracima“, rekao je ministar.\nLavrov je naveo i da predsednik Sjedinjenih Američkih Država Donald Tramp pokušava da nametne Bliskom istoku veštački koncept regionalnog NATO-a.\n„Strateški savez na Bliskom istoku, takozvana MESA ili bliskoistočni NATO, koji sada Trampova administracija, prevazilazeći ozbiljne sumnje potencijalnih učesnika, pokušava da nametne zemljama Persijskog zaliva uz Jordan, Egipat i Izrael, naravno zadržava svoje interese oko ove inicijative“, rekao je Lavrov.\nKao primer još jedne veštačke implantacije je koncept Indopacifičkog regiona, koji promovišu Sjedinjene Američke Države zajedno sa Japanom i Australijom, „sa očiglednim kontekstom obuzdavanja Kine“.\nRusija je pozvala zemlje Azijsko-pacifičkog regiona da se pridrže banci podataka o međunarodnim teroristima koje je stvorila Federalna služba bezbednosti Rusije, kako bi se pratilo njihovo prekogranično premeštanje „na primer iz Sirije ili Iraka u Malu Aziju ili Indoneziju, ili u Srednju Aziju i Rusiju“, izjavio je ministar.\nOn je dodao i da perspektive daljeg dinamičnog razvoja Azijsko-pacifičkog regiona zavise, između ostalog, od brojnih izazova i pretnji, kao što je rešavanje nuklearnog problema Korejskog poluostrva, terorizam, problemi u oblasti sajber-kriminala i teritorijalnih sporova.\nPrema njegovim rečima, „ovde bi trebalo da se izgradi pouzdana arhitektura jednake i nedeljive bezbednosti u Azijsko-pacifičkom regionu, uzimajući u obzir ravnotežu interesa svih zemalja u regionu, zajedničkim naporima na osnovu Povelje UN i drugih načela međunarodnog prava, uključujući, naravno, mirno rešavanje sporova“.\nNATO, Sergej Lavrov, Severna Koreja, SAD, Rusija


Bosna: Srbi bi mogli platiti za neuspeh | Institute for War and Peace Reporting\nBosna: Srbi bi mogli platiti za neuspeh\nNeuspeh ulaska u program "Partnerstvo za mir" mogao bi imati za posledicu neka otpustanja, pa cak i izmene Ustava u Republici Srpskoj.\nDok se NATO priprema da Bosni i Hercegovini uskrati clanstvo u programu Partnerstvo za mir, PFP, na samitu zapadnog vojnog saveza ovog meseca, sve su ucestaliji glasovi koji govore o tome da bosanski Srbi treba da snose posledice u slucaju neuspeha.\nIako se diplomate zapadnih zemalja u ovoj fazi ne odlucuju da otvore svoje karte, sigurno je da ce Republika Srpska, RS, biti smatrana krivom za ovo, zbog njenog ponasanja u vezi sa ratnim zlocinima.\nNeuspeh RS da uhapsi makar jednog osumnjicenog za ratne zlocine koga trazi Haski tribunal jeste glavni razlog za ovo, iako to nije i jedini razlog zbog cega ce NATO odbiti da odobri zahtev Bosne da se pridruzi clanstvu programa "Partnerstvo za mir", kazu diplomate iz zapadnih zemalja.\nPrema onome sto se cuje iz nekoliko izvora u medjunarodnim telima koja rade u Bosni, RS moze da ocekuje kazne koje ce ici od otpustanja nekih zvanicnika, do finansijskih sankcija, pa cak i izmena Ustava.\nKod kuce ce to "Ne" od strane NATO-a prouzrokovati jos vise problema za nestabilnu i krhku bosansku drzavu, jer se buduce clanstvo u programu "Partnerstvo za mir" smatralo za gotovu stvar jos od kraja 2003. godine.\nDrzavni zvanicnici i politicari u ovom entitetu su verovali da ce nedavne vojne reforme kojima je ustanovljen jedinstveni komandni sistem vojske (mada ne i jedinstvena armija) garantovati Bosni clanstvo u programu zapadnog vojnog saveza u kome bi se ona nasla zajedno sa ostalim bivsim komunistickim drzavama.\nSada je medjutim jasno da ce Bosna, zajedno sa Srbijom i Crnom Gorom, ostati i dalje jedna od samo dve drzave na Balkanu koje nisu uspele da se pridruze programu, jer NATO nije zadovoljan cinjenicom da one nisu uspele da uhapse osumnjicene za ratne zlocine.\nTokom nedavne posete Bosni, krajem maja meseca, generalni sekretar NATO-a Jap de Hop Šefer je sasvim otvoreno izrazio nezadovoljstvo koje se osecalo u Alijansi. Šanse da se Bosna ove godine pridruzi programu "Partnerstvo za mir" "blizu su nule", rekao je on.\n"Prvo ratni zlocinci, pa tek onda clanstvo u programu 'Partnerstvo za mir', a nikako obrnuto", objasnio je on.\nDiplomate iz zapadnih zemalja, i van same Bosne, pokusavale su da ublaze sok koji su ove reci izazvale, izrazavajuci svoje uverenje da RS moze da izruci svog bivseg lidera koji je optuzen za ratne zlocine, Radovana Karadzica, koji je na vrhu liste trazenih lica, pre odrzavanja samog samita.\nAli, dok se datum odrzavanja samita priblizava, a to je 26 – 28. juni, oni koji su i gajili ovakve nade pocinju da ih napustaju.\nZvanicne izjave iz RS sugerisu da su sanse da se Karadzic nadje iza resetaka do trenutka kada delegacije budu napustale Tursku sasvim male.\nZoran Djeric, ministar unutrasnjih poslova Republike Srpske, priznao je prosle nedelje da ce biti nemoguce resiti problem saradnje sa Haskim tribunalom do vremena kada je zakazano odrzavanje samita, sugerisuci pri tom da je "kraj godine" realisticniji krajnji rok.\n"To opste pitanje saradnje sa Hagom ne moze da bude reseno do 28. juna", izjavio je on.\nMedjutim, medjunarodna zajednica je eksplicitno stavila do znanja da ce se rukovodstvo RS smatrati odgovornim za neuspeh Bosne da se pridruzi programu "Partnerstvo za mir".\nPedi Esdaun, Visoki predstavnik medjunarodne zajednice u Bosni i Hercegovini, nedavno je izjavio da je odbijanje RS da preda optuzene za ratne zlocine cak dovelo u pitanje i sam njen status.\n"Republika Srpska slabi sopstveni legitimitet time sto ne uspeva za zadovolji obaveze koje ima prema medjunarodnoj zajednici, zbog toga sto je i samo postojanje RS zasnovano na ovome", izjavio je Esdaun.\nI dok je Esdaunovo upozorenje dovelo do opsteg negodovanja u RS, u kojoj su politicari kritikovali ovakvu izjavu kao "kontraproduktivnu", IWPR saznaje da Esdaunova kancelarija, OHR, razmatra citav niz razlicitih opcija, od otpustanja nekih pojedinacnih zvanicnika, do uvodjenja finansijskih sankcija.\nGlavne mete za smene sa funkcija su ministar unutrasnjih poslova i sef policije, prema recima direktora OHR-a za komunikacije, Dzulijana Brejtvejta.\n"Ukoliko Bosna i Hercegovina ne budu primljene u Partnerstvo za mir, OHR ce smatrati da je za to najvise odgovoran ministar unutrasnjih poslova RS, Zoran Djeric, i sef policije, Radomir Njegus", izjavio je Brejtvejt za IWPR.\nDjeric i Njegus su na celu onih kojima prete smene sa funkcija, jer njih smatraju zvanicnicima koji su direktno odgovorni za to sto se optuzeni za ratne zlocine, kako izgleda, slobodno setaju po RS.\nIWPR saznaje da ova dvojica zvanicnika nisu jedini koji bi mogli da budu smenjeni sa funkcija ili kojima bi moglo da bude zabranjeno ucesce u svakom vidu politicke aktivnosti.\nVeruje se da OHR proucava spisak od sest ili sedam clanova vladajuce nacionalisticke partije u RS, Srpske Demokratske Partije, SDS, koji bi takodje mogli da budu smenjeni sa funkcija posle samita NATO zemalja u junu.\nNijedno od imena sa ovog spiska ne pripada najvaznijim liderima SDS-a. Ovi ljudi su svi regionalni lideri u ovoj partiji, uglavnom iz istocnog dela RS, u kome se sumnja da se Karadzic i mnogi drugi optuzeni za ratne zlocine kriju.\nU slucaju da OHR uvede finansijske sankcije, one ce verovatno biti usmerene protiv pojedinaca a ne protiv vladajuce partije, jer su sankcije protiv same SDS vec uvedene pre dva meseca.\nU aprilu je Esdaun zamrznuo sve drzavne uplate i uplate iz entiteta i opstina koje idu na racun SDS-a, na osnovu toga sto je ova partija nastavila da odrzava nelegalne veze sa svojim osnivacem koji se nalazi u bekstvu, sa Radovanom Karadzicem.\nEsdaun je pokazao spremnost da se okomi na pojedince za koje on sumnja da obezbedjuju novac ili koji na neki drugi nacin potpomazu osumnjicene za ratne zlocine. Za preko dve godine koliko je na ovoj funkciji, on je zamrznuo bankovne racune i uveo zabrane putovanja za vise od dvadeset osoba.\nJedan medjunarodni izvor je pomenuo i trecu mogucu vrstu sankcija protiv RS, a ona bi bila u vidu izmena Ustava, koje bi posluzile da se ojacaju drzavne institucije na racun entiteta.\nI dok mnogi bosanski Muslimani, ili Bosnjaci, zude za tim da se RS ukine kao entitet, ovo ce, medjutim, verovatno ostati u domenu politickih fantazija.\nKada je Sulejman Tihic, bosnjacki clan troclanog predsednistva ove zemlje, nedavno pozvao na ukidanje entiteta, Dragan Kalinic, predsednik Skupstine RS, upozorio je na to da ovaj entitet nece nestati bez borbe.\nOvakvi pozivi bi mogli da "ponovo rasplamsaju vatru, za koju se verovalo da je konacno bila ugasena", izjavio je Kalinic na drzavnoj televiziji RS.\n"Sulejman Tihic i njemu slicni nece biti u stanju da ukinu Republiku Srpsku zbog toga sto je nju stvorilo srpski narod, i zbog toga sto ce je srpski narod braniti", upozorio je on.\nI dok javnost u oba entiteta ceka na ishod samita, neki glasovi u medjunarodnoj zajednici dovode u pitanje samu svrhu uvodjenja kazni za RS sada, za ona neizvrsavanja medjunarodnih obaveza koja su zapravo zabelezena pre mnogo vremena.\nKako je pripadnik jednog od medjunarodnih tela u Bosni izjavio za IWPR, uvodjenje kazni posle, umesto pre, samita zemalja clanica NATO-a "ne predstavlja dobar primer efikasnog upravljanja".\nDiplomata iz jedne od zapadnih zemalja u Bosni izrazio je slicnu zabrinutost. "Ako mi vec znamo koje institucije i pojedinci predstavljaju prepreku napretku u ovoj zemlji, i ukoliko smo vec od pre znali da ce oni nastaviti da pletu mrezu prevara i da ce nuditi prazne rece umesto akcije da bi odveli ovu zemlju dalje na putu za Evropu, zbog cega smo onda cekali da cilj ne bude ispunjen da bi smo poceli da cinimo nesto", pita se on.\nU jednoj studiji koja je objavljena prosle nedelje, Medjunarodni institut za Bliski Istok i balkanske studije, IFIMES, istrazivacki centar sa sedistem u Sloveniji, ne samo da je okrivio RS za neuspeh Bosne da postane clan programa "Partnerstvo za mir", vec je za to okrivio i bosanske drzavne institucije i samu medjunarodnu zajednicu.\nAnalizirajuci verovatni neuspeh Bosne da se pridruzi Partnerstvu za mir, u IFIMES-u su rekli da je stepen odgovornosti za fijasko u vezi sa programom "Partnerstvo za mir" bio "neosporno visi na nivou institucija RS, iako odgovornost institucija Bosne i Hercegovine ovde ne moze da bude zanemarena".\nU ovoj instituciji su takodje rekli da dok su SDS i njena politika predstavljale glavnu prepreku da Bosna bude primljena u program "Partnerstvo za mir", u isto vreme je "ovlascivanje" SDS-a u RS bilo "u sustini podrzano od strane Visokog Predstavnika, koji je predstavljao nacionalne partije kao reformske partije."\nI dok se politicki establisment u RS pita sta ce se dalje dogadjati, citava Bosna ce na svojoj kozi osecati posledice cinjenice da je Karadzic i dalje na slobodi, jer ce negativan odgovor NATO-a verovatno znaciti i nesto vise od samog odlaganja clanstva u programu NATO-a.\nNegativan odgovor Alijanse ce usporiti citav proces reformi i imace domino efekat i na odgovor Evropske Komisije na zahtev Bosne za zapocinjanjem direktnih pregovora o Sporazumu o stabilizaciji i pridruzivanju sa Evropskom Unijom. I ovaj ce odgovor verovatno takodje biti negativan.\nKako je Majkl Hamfriz, sef delegacije Evropske komisije u Bosni, izjavio za IWPR, "Evropska Unija i NATO nisu isto, ali kada se radi o saradnji sa Tribunalom nas stav je manje-vise istovetan".\n"Posto ce NATO razmatrati prijavu za clanstvo Bosne i Hercegovine pre nas – ukoliko je njihov odgovor negativan, mi jednostavno necemo biti u poziciji da to mozemo da ignorisemo", dodao je on.\nSead Numanovic je izvestac lista "Dnevni Avaz" u Sarajevu, a Nerma Jelacic je menadzer projekta IWPR-a u Bosni.\nLocations Turkey, Serbia, Iraqi Kurdistan, Bosnia and Herzegovina


Master studije - Univerzitet u Beogradu Tehnički fakultet Bor\nStudijski program master akademskih studija Inženjerskog menadžmenta predstavlja nastavak studijskog programa osnovnih akademskih studija u sticanju zvanja master inženjerskog menadžmenta. Ovaj studijski program u stvari predstavlja nastavak školovanja kadrova na Tehničkom fakultetu u Boru koji traje od 2002. godine sa izlaznim zvanjem master inženjer menadžmenta, tako da “de facto” predstavlja kontinuitet desetogodišnje aktivnosti obrazovanja u ovoj oblasti, sa usklađenim nazivom na osnovu Liste zvanja usvojenih od strane Nacionalnog saveta za visoko obrazovanje Republike Srbije.\nKurikulum master akademskih studija, u polju tehničko-tehnoloških nauka i oblasti industrijskog inženjerstva i inženjerskog menadžmenta sa nazivom master inženjer menadžmenta, nastao je korišćenjem najbolje svetske prakse u ovoj oblasti na univerzitetima SAD-a i Evrope (Univerziteta u Nottingham-u- Engleska; Univerziteta u Sheffield-u, Engleska; Univerziteta u Luvern-u- Belgija; Politehnika u Milanu-Italija (“Erasmus” evropski program); Purdue University-USA; University of Southern Indiana-USA i mnogi drugi) kao i stečenih iskustava tokom desetogodišnjih aktivnosti na diplomskim, master i doktorskim studijama u ovoj oblasti na Tehničkom fakultetu u Boru. Ovaj kurikulum predstavlja produbljeni program osnovnih akademskih studija u cilju sticanja sofisticiranijih znanja iz oblasti funkcionisanja i upravljanja proizvodnim preduzećima, uslužnim ustanovama kao i naučno-istraživačkim ustanovama sa posebnim osvrtom na neophodnu pripremu za naprednije studente koji žele da nastave sledeći- III nivo studija (doktorske studije).\nProgram master akademskih studija daje sinergetski skup neophodnih znanja kao nastavak školovanja sa osnovnih studija u cilju sistemskog pristupa razumevanju, optimizaciji i upravljanju složenim sistemima kakvi su proizvodni i uslužni sistemi u savremenim kompanijama.\nDo sada je u četvorogodišnjoj praksi realizacije ovog programa, master akademske studije završilo je ukupno 65 studenata a zaposlilo se ukupno njih 58, što predstavlja rezultat vredan posebne pažnje (Stanje na dan 30.08.2013).


NACRT ZAKONA O SISTEMU PLATA ZAPOSLENIH U JAVNOM SEKTORU: PREDVIđENO JE DA SE OSNOVICA ZA OBRAčUN I ISPLATU PLATA SLUżBENIKA, NAMEšTENIKA I ZAPOSLENIH U ORGANIMA, ORGANIZACIJAMA I JAVNIM SLUżBAMA AUTONOMNE POKRAJINE I JEDINICA LOKALNE SAMOUPRAVE, UTVRđUJE BUDżETOM AUTONOMNE POKRAJINE, ODNOSNO JEDINICE LOKALNE SAMOUPRAVE U SKLADU SA MASOM SREDSTAVA OPREDELJENOM ZA OBRAčUN I ISPLATU PLATA U OKVIRU BUDżETA AUTONOMNE POKRAJINE, ODNOSNO JEDINICE LOKALNE SAMOUPRAVE\nNacrt zakona o sistemu plata zaposlenih u javnom sektoru predviđa da će plate oko 500.000 zaposlenih biti javne, izjavila je ministarka državne uprave i lokalne samoprave Kori Udovički i naglasila da njime nisu obuhvaćena javna preduzeća.\nNacrt zakona se odnosi na državne organe, službe, ustanove, agencije, a da se ne odnosi na plate Zaštitnika građana, Poverenika za informacije od javnog značaja i zaštitu podataka o ličnosti i sudije.\nPrema njenim rečima, u Nacrtu zakona su postavljeni jasni koraci, kako će se zakon uređivati dalje i što je najvažnije, pripremiće se svi instrumenti da se demistifikuju plate, jer u ovom procesu gde se svako snašao kako može, na kraju se ne zna ko koliko prima i na osnovu čega.\n"Svaka grupa vrši pritisak, tako što vidi da je kod nekog drugog više nego kod njih, a ne vidi što je kod njih samih više nego kod drugih", rekla je Udovički na sastanku Ekonomskog Kokusa u Narodnoj skupštini Republike Srbije.\nU procesu sagledavanja kataloga radnih mesta i zvanja, kao i uređivanju registra došlo se do zaključka da zarade nisu toliko neujednačene koliko se priča, navela je ona.\nNaglasila je da sistem neće dalje moći da se uređuje bez transparentnosti, bez da se pošteno kaže šta dobijaju jedni, a šta drugi, kao i bez principa kako će se urediti svaki deo javne uprave.\nDržavni sekretar Ministarstva državne uprave i lokalne samouprave, Dražen Maravić, predstavio je novine koje Nacrt zakona donosi, a koje se odnose na preračun plata na jedinstvenu osnovicu kako bi bile uporedive, donošenje posebnih zakona kojima će se regulisati radno-pravni status, plate i druga primanja, utvrđivanje radnih mesta u javnoj upravi i pripremanje kataloga radnih mesta u celoj opštoj upravi.\nTakođe, oni državni organi koji zvanja, položaje i radna mesta utvrđuju posebnim zakonima, to pravo zadržavaju, a plate funkcionera koji rukovode organom će biti najmanje 10 odsto više od najviše plate državnog službenika u organu.\nOsnovna plata će se utvrđivati prema osnovici i matrici raspona, u koju će se sva zvanja i radna mesta uklopiti, a sa primenom će se početi od budžeta za 2017. godinu. Nacrt zakona pretpostavlja osnovne principe po kojima deo plate mora da zavisi od učinka, što će biti deo posebnog zakona kojim će se odrediti njegovo merenje. Takođe, deo plate ostaje i minuli rad, kao i dodaci na platu koji će biti isti za sve u sistemu, kao što su rad noću, rad za vreme državnog praznika i drugo.\nIzvor: Vebsajt Tanjug i Skupština Srbije, 12.02.2016.


Han u Srbiji, podrška reformama i evrointegracijama\nJohanes Han sastaće se sa premijerom i novim sazivom Vlade Srbije\nKomesar za evropsku politiku susedstva i pregovore o proširenju Johanes Han boravi u poseti Beogradu, tokom koje će se sastati sa premijerom Srbije Aleksandrom Vučićem i novim sazivom Vlade Srbije.\nCilj posete je da komesar razgovara o daljim koracima na putu Srbije ka Evropskoj uniji, kao i da izrazi snažnu podršku Evropske unije reformskom programu i procesu evropskih integracija Srbije, saopšteno je iz Delegacije EU u Srbiji.\n"S nestrpljenjem očekujem sastanak sa predsednikom Vlade Aleksandom Vučićem i ministrima nove Vlade koja je izrazila opredeljenje da nastavi sa ambicioznim reformskim programom i procesom evropskih integracija. Želim da vas još jednom uverim da Srbija ima podršku Evropske unije na svakom koraku na tom putu", izjavio je Han uoči posete, navodi se u saopštenju.\nGovoreći o prioritetima u narednom periodu, komesar Han je dodao da će se u okviru pristupnog procesa predstavnici EU usredsrediti na rad sa srpskim vlastima na važnim temama poput jačanja vladavine prava, regionalne saradnje i procesa normalizacije odnosa Beograda i Prištine. "Želimo da ponudimo tehničku i finansijsku podršku kako bi se nastavila fiskalna konsolidacija, podstakao ekonomski rast i obezbedile bolje prilike za preduzeća, naročito za mlade preduzetnike i omladinu uopšte", rekao je Han.\nKomesar Han će se u subotu sastati sa premijerom Vučićem i obratiti članovima Vlade Srbije.\nTakođe će održati sastanak sa predsednicom Narodne skupštine Majom Gojković kao i sa skupštinskim Odborom za evropske integracije.\nHan će posetu završiti učešćem na skupu u organizaciji Privredne komore Srbije i Delegacije EU u Srbiji pod nazivom "Pristupanje EU i unapređenje poslovnog okruženja u Srbiji", dodaje se u saopštenju.


Geteborg - Đurgarden\n[ Novembar 19, 2018 ] Tiket dana (ponedeljak, 19.11.2018)\tTiket dana\n[ Novembar 19, 2018 ] Derbi dana: Nemačka – Holandija: Da li je vreme za buđenje Nemaca?\tDerbi dana\n[ Novembar 18, 2018 ] Tip dana: Kipar – Norveška: “Vikinzi” na Ostrvo dolaze po pobedu!\tTip Dana\n[ Novembar 18, 2018 ] Tiket dana (nedelja, 18.11.2018)\tTiket dana\n[ Novembar 17, 2018 ] Derbi dana: Đoković – Zverev: Novak stavlja šlag na tortu uspeha\tDerbi dana\nČetvrtak, 24/05 - Fudbal, Švedska, Alsvenska\n24/05IFK Geteborg vs Jurgorden1X2tip: 2\nOvo je trebalo da bude veliki derbi švedske lige, ali su obe ekipe startovale ispod očekivanja, pa sad moraju da \_"vade fleke\_".\nDomaćin je imao nekoliko odličnih utakmica od početka prvenstva, kao kada je savladao šampiona Malme u gostima, ali je i zabeležio više neočekivanih poraza, pa sada ima skor od četiri pobede, isto toliko poraza i jedan remi. Jasno je da je borba za titulu daleko i da će se Geteborg teško uključiti u trku, ali plasman u Evropu je ipak dostižan. Naravno, ukoliko drastično ne poprave formu i rezultate.\nNi gosti se nisu proslavili od starta sezone, imaju bod više, ali su i odigrali jedan meč više od rivala. Jedina uteha im je osvojen Kup, kada su deklassirali Malme. Računajući i taj meč Đurgarden je u seriji od tri uzastopne pobede, na kojima nije primio nijedan gol. Nešto bolje igraju na svom terenu, ali umeju da iznenade i u gostima.\nOve dve ekipe su, po opštem mišljenju, izjednačene po kvalitetu. Ono što je nas opredelilo da pokušamo sa dvojkom na Đurgarden je, pre svega, bolji međusobni učinak sa Geteborgom u poslednje vreme. U tri prethodna odmeravanja snaga Đurgarden je slavio, dva puta kući i jednom u gostima u finišu prošlog prvenstva. Kvota na dvojku u kladionici 10Bet iznosi 2.30, vredi pokušati.\nOdigrajte ovaj par na Coinbet24\nTip dana: Kipar – Norveška: “Vikinzi” na Ostrvo dolaze po pobedu!\nNovembar 18, 2018 0\nU poslednjem kolu Grupe 3, Lige C, Norvežani će pokušati da dođu do prvog mesta i plasmana u rang više. Za to im je neophodna trijumf na Kipru, ali pobeda ne sme da bude sa […]\nRitas i Uniks sa različitim ambicijama ulaze u ovaj meč, ali dobra košarka sigurno neće izostati.\nNovembar 12, 2018 0\nSedmo kolo Evrokupa nam donosi veliki broj zanimljivih mečeva, nekoliko derbija, ali i utakmica koje su jako bitne za plasman u grupi, što je na kraju i najvažnije. Ova dva tima su odigrala jako zanimljiv […]\nNajava: Premijer liga, 12. kolo: Siti na Junajted, koliko Rihtera u Mančesteru u najavi?\nNajava: Bundesliga 11. kolo: Derbi sezone u Dortmundu, ali će zanimljivo biti i u Bremenu i Frankfurtu\nNajava: Serija A, 12. kolo: Ovo kolo nam donosi duel dve najtrofejnije ekipe u Italiji!\nNajava: Super liga Srbije 16. kolo: Kako posle Liverpula igrati sa Vranjancima?


Nemačka će u recesiju, evrozona u inflaciju - Biznis i Finansije\nHome\tVestiBiznis & Finansije\tNemačka će u recesiju, evrozona u inflaciju\nby bifadmin 12. oktobra 2012.\nNajpoznatiji nemački think thankovi složili su se da postoji mogućnost da najveća evropska ekonomija upadne u recesiju, i smanjili prgnoze njenog rasta u narednih godinu i po.\nČetiri instituta, Ifo, IfW, IW i RWI, smatraju da ECB sprovodi loše antikrizne mere rizikujući inflaciju u evrozoni.\nRast nemačke ekonomije u prvom kvartalu bio je 0,5 odsto, u drugom 0,3, a do kraja ove godine najverovatnije će još pasti. I BDP bi trebalo da padne, i to sve u slučaju da se situacija u evrozoni stabilizuje, od čega polaze ove prognoze.\nPolitika Evropske centralne banke osim što može izazvati inflaciju može i poljuljati poverenje Evropljana u njenu sposobnost da obezbedi stabilnost cena, stabilnost uopšte.\n“Dugoročno, postoji velika opasnost da će ECB nastaviti da kupuje obveznice i da vodi politiku preteranih monetarnih stimulansa čak i ako države odstupaju od programa prilagođavanja, što bi takođe moglo da poveća inflaciju”, navodi se u saopštenju ovih instituta.\nZašto sagorevamo na poslu: Šta to beše slobodno vreme?


Zelenović: Izlazimo na izbore u Šapcu, bojkotujemo ostale – Slobodne novine\nGradonačelnik Šapca Nebojša Zelenović izjavio je da je Glavni odbor stranke Zajedno za Srbiju (ZZS) doneo odluku o učestvovanju na lokalnim izborima u Šapcu, i da, kako je rekao “brani normalan život u Šapcu”.\nZelenović je na konferenciji za novinare rekao da za odluku o izlasku na lokalne izbore ima podršku ogromnog broja gradjana i dodao da je Srpska naprednka stranka u Šapcu postala političko krilo “šabačke grupe” na čijem čelu stoji Milan Ostojić Sandokan.\nZelenović je naveo da će gradjani Šapca na predstojećim izborima doneti odluku “da li nastavljamo da gradimo Šabac kao moderan grad u kom može da se živi dobro ili će se vlasti dokopati Sandokan”.\n“Imamo jasan plan kako da gradjani ostvaruju veće zarade. Imamo plan kako da navodnjavamo 20.000 hektara plodnih oranica u Mačvi, imamo plan da snažno investiramo u puteve, ulice, u vodovod i kanalizaciju. Imamo plan kako da se ljudi leče bolje. Imamo plan za bolji život u slobodnom gradu, našem Šapcu,” rekao je Zelenović.\nOznakebojkot bojkot izbora lokalni izbori Naslovna-centar Naslovna-traka Nebojša Zelenović Šabac Zajedno za Srbiju\n“Lajčak bi bio pogrešan izbor za izaslanika EU za dijalog Beograda i Prištine”


Novinari koji izveštavaju na srpskom jeziku vrlo često su uskraćeni za prevod u kosovskim institucijama, posebno u Skupštini. Iako je deklarativno za predstavnike institucija, Кosovo multikulturalno i multijezičko, što predstavlja bogatstvo, kako kažu, Zakon o upotrebi jezika, zagarantovan i kosovskim Ustavom, često se ne poštuje čak i u najvažnijem zakonodavnom telu, u Parlamentu Кosova.\nU skupštinskom sekretarijatu su za Gračanica online rekli da oni imaju ugovor sa prevodilačkom službom da simultani prevod traje sve dok su srpski poslanici u skupštinskim klupama. Pošto se poslednjih meseci često dešava da srpskih poslanika nema, ni na sednicama skupštinskih odbora, ni na sednicama Skupštine, novinari koji izveštavaju na srpskom imaju velikih problema da svoje čitaoce, gledaoce i slušaoce blagovremeno i tačno izveste o važnim zakonima i odlukama, koje direktno utiču na njihove živote.\nКvalitet prevoda skupštinskih dokumenata, odluka i zakona, takođe je vrlo loš i nekada nejasan, čak i dvosmislen. Već nekoliko godina, Sekretarijat Skupštine raspisuje konkurs za lektora srpskog jezika, ali se niko ne javlja ili prijavljeni kandidati ne ispunjavaju uslove. Poslanik Srpske liste u Skupštini Кosova, Igor Simić, za ovaj portal je ranije rekao da je loš prevod veoma opasan kada je u pitanju zakonodavstvo.\n„Ono što je nama najveći problem u radu jeste prevod iako Ustav kosova kaže da su srpski i albanski jezik apsolutno ravnopravni. To znaju novinari, ali i celokupan srpski narod koji živi na ovim prostorima. Totalna devastacija i nekorišćenje srpskog jezika otežava rad. Mi se nalazimo u Skupštini koja treba da donosi najviše pravne akte u vidu zakona i ako ti zakoni u jednom slovu ili zarezu budu izmenjeni, drastično mogu da promene suštinu i da imaju posledice po građane“, rekao je Simić.\nPrvi čovek kosovskog parlamenta, Кadri Veselji, kaže da nije obavešten da se Zakon o upotrebi jezika u najvišoj zakonodavnoj instituciji najčešće ne poštuje i da srpski novinari imaju probleme prilikom izveštavanja.\n“Ustvari, prevod postoji u Skupštini Кosova, srpski jezik je službeni, ne znam zbog čega postavljate to pitanje. Zaista ne znam šta me pitate, možemo to da proverimo, ali ja mogu da vam kažem opet da prevod na srpski postoji”, kaže Veselji, ne želeći da sluša tvrdnju novinara Gračanica online da to nije tačno.\nProblem sa prevodom na srpski jezik onemogućava profesionalno i pravovremeno informisanje srpske zajednice o radu poslanika koji odlučuju o životu svih kosovskih građana, smatraju novinari koji izveštavaju na srpskom jeziku.\n“Ima više od godinu dana kako je Skupština Кosova, odnosno njihova informativna služba odlučila da srpskim novinarima koji izveštavaju sa skupštinskih rasprava uskrati prevod u trenutku kada u sali nisu prisutni srpski poslanici. Nažalost to se vrlo često dešava jer srpskih poslanika najčešće nema na skupštinskim zasedanjima, pa tako i mi često ostajemo bez prevoda. To nam predstavlja veliki problem, jer ne možemo na vreme da informišemo javnost o bitnim događajima o kojima se raspravlja u Skupštini, na primer o dijalogu Beograda i Prištine, a bila je,na primer, i tema transformacije Кosovskih bezbednosnih snaga. Takođe, to na nas utiče i finansijski, jer smo primorani da u takvim slučajevima angažujemo prevodioce da bi nam preveli ono o čemu se raspravlja u skupštinskoj sali”, kaže Zorica Vorgučić, urednica RTV КIM, demantujući predsednika Skupštine Кosova.\nPredsednik Udruženja novinara Srbije na Кosovu Budimir Ničić potvrđuje da se prevod u Skupštini Кosova automatski prekida, kada iz sale izađe poslednji srpski poslanik.\n“To je verovatno jedinstven slučaj u svetu da Parlament Кosova onemogućava novinarima i celokupnoj javnosti da znaju šta Parlament radi. U pitanju je diskriminacija prema Srbima, prema srpskoj javnosti i prema svima onima koji se služe srpskim jezikom i ovo šalje nekoliko poruka. Prvo, da Albancima očigledno nije važno da Srbi znaju šta oni tamo rade, drugo, ako najviši zakonodavni organ na Кosovu krši Zakon o upotrebi jezika, odnosno Ustav Кosova, šta možemo da očekujemo na nekom nižem nivou i treće, ovo nam pokazuje koliko su srpski poslanici u tom parlamentu nesposobni, odnosno koliko nemaju uticaja da bilo šta reše”, kaže Ničić, potvrdivši da je iz sekretarijata Skupštine rečeno da su prevodilačke agencije dužne da prevode samo poslanicima u skupštinskoj sali.\nOčigledno, novinarima koji izveštavaju na srpskom jeziku iz kosovskog parlamenta, potrebna je pomoć i političara, ali i albanskih kolega i civilnog sektora. Obećanja da će se problem rešiti, ima i od strane vladajuće koalicije, kaže novinarka RTV КIM:\n“Početkom novembra, poslanik vladajuće Demokratske partije Кosova Fatmir Dželjilji je obećao srpskim novinarima da će se lično angažovati da se prevod obezbedi i kada nisu u sali prisutni srpski poslanici, međutim, do danas se to nije dogodilo”.\nDirektor Instituta za afirmaciju međuetničkih odnosa Fatmir Šeholi kaže da je upoznat sa problemom novinara koji izveštavaju na srpskom jeziku. Po njegovim rečima, potrebna je reakcija Poverenika za jezike Vlade Кosova, ali i da se i srpski i albanski poslanici mnogo više angažuju na rešavanju problema sa prevodom.\n“Mi smo kao institut napravili jedan projekat i predali Unmiku i očekujemo vrlo brzo, već u junu mesecu da ćemo otvoriti školu u Prištini i Gračanici, sa profesorima Albancima i Srbima, koji će predavati albanski i srpski svima koji žele da uče jezike”, kažeŠeholi, naglašavajući da skupštinska prevodilačka služba nije na nivou na kojem bi trebalo da bude.\nU Zakonu o upotrebi jezika usvojenom 2006. godine, kaže se da su na Кosovu službeni jezici albanski i srpski, pa su stoga sve institucije i pružaoci javnih usluga dužni da obezbede njihovu ravnopravnu upotrebu u pravosudnom sistemu, centralnim i lokalnim institucijama, javnim preduzećima, medijima, obrazovanju.\n14.07.2020 Gračanica: Nove mere i najava kazni, a problem stari (854)